
Skandinavisk UFO Information 

SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, fore¬ 
drag og anden udadvendt virksomhed. 

Det er SUFOIs opfattelse, at de mange observations¬ 
beretninger udgør et vigtigt videnskabeligt forsk¬ 
ningsgrundlag. Da fænomenerne endnu er uopkla¬ 
rede, ønsker SUFOI ikke at fremhæve eller afvise no¬ 
gen bestemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv 
efter en nøje undersøgelse, foretaget af kompetente 
forskere, ikke kan forklares som værende et kendt, 
naturligt fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra 
hvert af de til enhver tid etablerede områder i Skan¬ 
dinavien og de nedsatte arbejdsudvalg. 

• 

SUFOI og »UFO NYT« 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


ABONNEMENT bestilles lettest ved at indbetale med¬ 
lemskontingent (d.kr. 75,00 for året 1980) til Regn¬ 
skabskontorets gironr. 9 11 77 25; det kan også be¬ 
stilles på ethvert postkontor samt hos landpost¬ 
budet. 

Adresseændringer etc. bedes hurtigst muligt med¬ 
delt til SUFOIs Ekspedition, da denne fremgangs¬ 
måde har vist sig at give færrest fejl. 


Enhver offentliggørelse af materiale fra UFO-NYT må 
kun ske efter forudgående skriftlig tilladelse fra re¬ 
daktionen. SUFOI Reg. nr. 3148/3149. 

Et helt nyt UFO-NYT - i farver! 


Ved overgangen til et nyt år finder man i de 
fleste tidsskrifter en gennemgang af udviklin¬ 
gen i det forløbne år og noget om, hvad man 
forventer sig af det nye. Det skal heller ikke 
mangle her i UFO-NYT. 

Vi har i 1980 bl.a. kunnet glæde os over en 
vellykket kongres, godt besøgte arrangemen¬ 
ter, en fornuftig udbygning af det internatio¬ 
nale samarbejde, en stadig mere positiv hold¬ 
ning til UFO-problemet hos offentligheden — 
og sidst, men ikke mindst et stedse forbedret 
forhold til og dialog med de civile og mili¬ 
tære myndigheder. Dette sidste har uvurderlig 
betydning forarbejdet i såvel alarmcentral som 
rapportcentral — ikke mindst, når vi takket væ¬ 
re vore kontakter kan få fastslået, at et fly eller 
noget andet »konventionelt« IKKE kan være år¬ 
sag til en UFO-melding! Sammenfattende kan 
man vel sige, at dansk UFO-forskning i 1980 
har haft bedre kår end tidligere. 

Og nu til fremtiden. Mens jeg her sagtens 
kan nære mig for at komme med profetier om 
udviklingen på UFO-fronten, har jeg til gen¬ 
gæld masser af godt nyt at berette om på 
UFO-N YT-fronten! 

For nogle måneder siden opstod i SUFOIs 
redaktionsgruppe en plan om at underkaste 
vort tidsskrift en gennemgribende modernise¬ 
ring. En modernisering for moderniseringens 
skyld? — Nej, der er flere fornuftige årsager 
til ønsket om et nyt UFO-NYT. Efter 13 år 
med stort set uændret udseende og format 
og en stadig stigende stofmængde er skriften 
efterhånden blevet så sammenklemt og lille, 
at mange læsere har haft vanskeligt ved at 
orientere sig om stoffet uden brug af lup — og 
det er også begyndt at knibe for redaktøren at 
kunne læse korrektur. 

Fra tid til anden har vi også haft prægtige 
farvebilleder, som vi gerne ville have givet 
vore læsere lejlighed til at se, men som vi 
har måttet nøjes med at vise i sort/hvid og i 
en størrelse, der slet ikke ydede billederne ret¬ 
færdighed. 

Endelig var der spørgsmålet om økonomien. 
Udgifterne til fremstillingen af bladet — sats, 
trykning, papir m.m. — er røget gevaldigt i 


vejret, vi kan vente portoforhøjelser i det nye 
år, og vi har da også haft en momsstigning i 
sommer — alt sammen forhold, der gjorde en 
forhøjelse af abonnementsprisen uundgåelig. 
Da forskellen i fremstillingspris imellem et 
uændret UFO-NYT og et nyt i det store A4-for- 
mat og med forside i 4 farver — takket være de 
seneste års udvikling inden for trykke- og re¬ 
produktionsteknik og især takket være et 
yderst favorabelt tilbud fra en af vore UFO-in- 
teresserede leverandører — viste sig at blive 
minimal, besluttede vi at tage springet nu — 
en beslutning, som blev godkendt endeligt af 
repræsentantskabet her i efteråret. 

For kun kr. 10,- mere om året får De fra og 
med nr. 1/1981 et helt nyt UFO-NYT — med 
48 sider i kraftigt, glittet papir og i ugeblads¬ 
format (dvs. hver side bliver dobbelt så stor 
som den, De læser her). Det nye UFO-NYT får 
større og mere letlæselig skrift, en mere over¬ 
skuelig »opbygning« af siderne — og samtidig 
næsten 50% mere læsestof! Desuden får vi 
som sagt nu mulighed for at bringe farve¬ 
fotos — og i det hele taget illustrationer i be¬ 
tydelig større format end hidtil. Alt i alt kan vi 
altså love Dem langt mere end fuld valuta for 
den beskedne stigning i abonnementsprisen; 
for 1981: kr. 85,-. Vi kan også i år tilbyde »ku¬ 
vertservice«, altså alle 6 numre tilsendt direkte 
i kuvert, for kun kr. 10,- ekstra pr. år. 

Fællesabonnement med Det Ukendte 

Ligespm sidste år kan vi tilbyde vore læsere en 
rabat på kr. 25,-, hvis De foruden på UFO-NYT 
også tegner abonnement på tidsskriftet Det 
Ukendte. Det betyder, at De kan få UFO-NYT 
1981 plus Det Ukendte, 3. årgang — begge i 
A4-format — for i alt kr. 145,-. Beløbet kan ind¬ 
betales til SUFOI, Postbox 6, 2820 Gentofte, 
giro 9 11 77 25, der også Sørger for, at abonne¬ 
mentet bliver registreret hos Det Ukendte. 

Alt overskud går ubeskåret til 
UFO-forskningen 

Vi har sagt det før, men der kan være god 
grund til at minde om det igen: Ingen i SUFOI 
får penge for deres indsats. Tværtimod ofrer 

de fleste foruden en masse tid også hvert år 
en stor portion penge på SUFOI. Hver en kro¬ 
nes overskud fra salget af UFO-NYT, bøger og 
lignende, indtægter fra arrangementer m.m. 
går ubeskåret til den seriøse UFO-forskning. 


Derfor vil jeg slutte med denne appel: Vær selv 
med i 1981 — og hjælp os venligst med at 
skaffe (mange) flere læsere af et godt og helt 
nyt UFO-NYT! 

10 Kj. 


Mindeord for en 
SUFOI-medarbejder 



Ufo-sagens mangeårige og trofaste medar¬ 
bejder Jytte Pedersen er efter kort tids syg¬ 
dom død den 17. september, kun 53 år gam¬ 
mel. 

Jytte Pedersen, som var levende interes¬ 
seret i ufo-sagen allerede fra organisationens 
start, blev kendt og afholdt for sin store 
indsats og sit hjertelige sindelag. 

Efter i mange år at have ledet Fyns-områ- 
det, påtog hun sig for tre år siden det meget 
store og krævende arbejde med SUFOIs 
ekspedition. Dette arbejde blev så eneståen¬ 
de dygtigt udført, at vi ikke tidligere har op¬ 
levet noget tilsvarende indenfor organisatio¬ 
nen. De, der kendte Jytte, undrede sig ofte 
over, hvordan det var muligt at klare det 
enorme arbejdspres, der til tider blev lagt på 
hendes skuldre. Herfor blev vi hende megen 
tak skyldig. 


Men også for mere end dette. Jytte og hen¬ 
des mand Egon Pedersen’s hjem var altid 
åbent for de ufo-interesserede, hvis vej faldt 
forbi. Selv har jeg utallige gange mærket 
den gæstfrihed og hjertevarme, som jeg 
blev mødt med, når jeg bogstaveligt talt 
faldt ind af døren hos dem. Når man efter 
en lang og anstrengende rejse kom til deres 
hjem, var det som at komme ind i en veder¬ 
kvægende oase, hvor der var godt at være. 

Jytte Pedersens indstilling til ufo-proble¬ 
met var meget nøgtern, men hun tænkte 
meget dybt over tingene, og under de sam¬ 
taler man havde med hende, gav hun ofte 
udtryk for dristige tanker om, hvad det egent¬ 
lig var vi arbejdede med. Jeg kunne have 
undt hende, at hun havde fået lejlighed til at 
opleve den dag, hvor vi får mulighed for at 
løfte en flig af det forhæng, som skjuler 
ufoernes gåde. 

Jeg ved, at Jytte Pedersen døde i vished 
om, at hun havde været med til at lægge et 
solidt grundlag for den videre ufo-forskning. 

I dyb taknemlighed til hende skal vi bygge 
videre på det værk, hvis fuldførelse hun 
ikke selv kom til at opleve. 

X.P. 


UFO ENCOUNTERS 

— det engelsksprogede dobbeltalbum 
(2 LP-plader), der bl.a. indeholder inter¬ 
views med berømte UFO-vidner, autenti¬ 
ske optagelser fra hypnose-forsøg, opta¬ 
gelser med (endnu) præsident Jimmy 
Carter og Kurt Waldheim og meget mere. 
Samlet spilletid 1 Vi time! 

Bestil det sensationelle pladealbum, som Sufoi 
har skaffet til landet, ved at indbetale kr. 105,- 
( + kr. 10,- til forsendelse), i alt kr. 115,-, til giro 
9 11 77 25, SUFOI, Postbox 6, 2820 Gentofte. 
Skriv venligst »UFO-plade« på modtagerdelen. 

0.0. Ordinær observation. 

C.E.-O: Nærobservation uden særlige kendetegn, 
hvor objektet er set på så tæt hold, at man 
kan fastslå dets struktur eller form med en 
sådan grad af sikkerhed, at konventionelle 
flyvende genstande kan udelukkes. 

C.E.-1: Et flyvende fartøj som i C.E.-O, men set 
inden for en afstand af 150 meter eller min¬ 
dre. 

C.E.-2: Et flyvende fartøj som i C.E.-O eller C.E.-1, 
der tillige efterlader tegn på at have været 
der - såsom landingsmærker, stråling, be¬ 
skadiget vegetation osv. 

C.E.-3: Et flyvende fartøj - som i C.E.-O, C.E.-1 
eller C.E.-2 - hvor der er iagttaget en be¬ 


sætning inde i eller i umiddelbar nærhed af 
objektet. 

C.E.-4: 

Tilfælde, hvor mennesker rapporterer om, 
at fremmede væsener med tilknytning til et 
uidentificeret flyvende fartøj klart har grebet 
ind i deres liv. 

C.E., Close Encounter Nærobservation. 

Er en observation refereret i UFO-NYT, 

vil der desuden være at finde en stjerne bag 

klassifikationssymbolet. 

Den anvendte gruppering er hentet fra bogen 
U.F.O. Close Encountersfra US/UFO 
Research Lab. Inc., 401 Canyon View, Tucson 
Arizona 85704. 

UFO-rapporter, Danmark 


Den 12. maj 1980 C.E.O 

Mellem kl. 23.00 og 23.30 DST (Dansk 
Sommertid) 4671 Strøby 
To herrer kommer kørende i bil fra Køge 
mod Strøby. Da de er ca. 2 km nord for 
Strøby, observerer de to lysende genstande, 
som tilsyneladende befinder sig over nogle 
af byens første huse. Da de er kommet gen¬ 
nem byen og kan se objekterne foran sig, 
bakker de ind på Varpelevvejen for derfra at 
iagttage objekterne, som nu befinder sig ca. 
500 meter syd for dem. Under observationen 
bemærkes følgende: 

Objekterne er runde og har et blændende 
gult lys. Udenom objekterne ses en lysende 
korona og under den nogle nedadrettede 
lyskegler eller stråler. 

Objekternes størrelse anslås til 7—8 meter 
i diameter. 

Pludselig slukkes det ene objekt, og et nyt 
kommer et øjeblik efter nedefra og op til sam¬ 
me højde som det andet. 

Efter 4—5 minutters observation forsvin¬ 
der begge objekter mod syd. Lyd hørtes 
ikke. 

Samme dag kl. 23.45 DST C.E.1 

4640 Fakse — 4673 Rødvig Stevns 

En yngre dame kører i bil fra Vemmetofte 
mod øst ad landevejen til Rødvig. Umiddel¬ 
bart øst for skoven ved Vemmetofte får 
hun i sydlig retning, altså til højre for bilen, 
øje på et klart og konstant lysende objekt, 
som i lav højde bevæger sig fra sydvest mod 
nordøst. Størrelsen af objektet vurderes af 
observatøren til 1/4 af måneskiven. Objektet 
passerer over landevejen foran bilen ved 
Blæsenborg Huse og drejer derefter i en bue 
mod øst-sydøst. Observatøren har nu objek¬ 
tet på sin venstre side, altså i nordlig ret¬ 
ning. Objektet, som følger landevejen, hol¬ 
der samme hastighed som bilen og flyver ret 
lavt. Omtrent ved landsbyen Lind be¬ 
mærker hun, at objektet stiger langsomt til 
lidt st 

lidt større højde, men stadig følger bilen. 
Den unge dame, som efterhånden er blevet 
meget forskrækket over hændelsen, kører 


desperat hurtigt for at komme væk fra den 
lysende genstand. Da hun når hjem, vækker 
hun straks sin mand, hvorefter de går uden¬ 
for for at se efter objektet. Det står nu stille 
i vestlig retning, men i lidt større højde. På 
dette tidspunkt er der dog mulighed for, 
at det, de betragter, kan være planeten Ve¬ 
nus. På grund af de anførte observations¬ 
retninger kan Venus imidlertid helt udeluk¬ 
kes, så længe observatøren kørte i bilen. 

Der hørtes ingen lyd. 

Vejrforhold: Klart, vindstille og mørkt. 


Samme dag C.E.O 

kl. 23.00 DST 
4720 Præstø 

Rapportcentralen har fra den 12. maj 1980 
fået flere telefoniske henvendelser, bl. a. fra 
to sygeplejersker, som i bil var på vej fra 
Fakse mod Præstø. Omkring kl. 23.00 så de 
et lysende objekt komme fra Fakse Bugt og 
ind over land. De fulgte det fra bilen et stykke 
tid og drejede til sidst ad en sidevej for at 
se det længst muligt. Til sidst delte objektet 
sig i to flyvende kugler. 

Observationen blev telefonisk bekræftet 
af en landmand fra Bårse. Desværre er det 
ikke lykkedes at få observatørerne til at ind¬ 
sende skriftlig rapport, et problem vi meget 
ofte står over for. 

I forbindelse med de her refererede ob¬ 
servationer fra 12. maj ’80 kan vi oplyse, at 
der denne aften var en større skydeøvelse 
fra Stevnsfortet, hvor der blev skudt ud over 
vandet mod syd. Det er blevet os oplyst, at 
denne øvelse var afsluttet, inden observatio¬ 
nerne fandt sted. 


Den 11. juli 1980 O.O. 

kl. 22.00 DST 
8354 Hov 

To personer, som opholder sig på Spottrup 
Strand, ca. 1 km nord for Hov, opdager i ret¬ 
ning af Tunø (øst-nordøst) et kuglerundt 
lysende objekt, som er 20° over horisonten 
og bevæger sig i en vandret bane mod syd. 
Hastigheden er tilsyneladende som et stort 
skibs. Mens det bevæger sig, skifter det 
uregelmæssigt farver mellem rød, hvid, blå- 

grøn, gul osv. Afstanden til objektet bedøm¬ 
mes til ca. 8 km og størrelsen til ca. 1—2 
cm, målt i udstrakt arm. Objektets lysstyrke 
er som en billygte. 

Da objektet har bevæget sig til en position 
mellem Tunø og Samsø, øges hastigheden 
til det firedobbelte samtidig med, at det nu 
har ændret kurs mod vest. Efter denne kurs¬ 
ændring fører det kun rødt lys. 

På et tidspunkt, hvor objektets afstand 
fra stranden kun er få km, skifter det igen 
kurs mod syd. 

Observatørerne forlader nu stranden for 
at tage mere tøj på, og da de efter ca. 3 mi¬ 
nutters forløb igen kommer ned på stran¬ 
den, bemærker de to andre personer, som 
også har fået øje på objektet. Dette har nu 
skiftet kurs mod sydvest, og lyset skifter 
igen med uregelmæssige intervaller mellem 
farverne rød, hvid, blågrøn og gul. 

Efter at vidnerne har betragtet objektet 
i endnu 2—3 minutter, skifter det kurs mod 
vest og er nu kun 1 — 1,5 km fra observations- 

Ulfborg 15.8.80. 


stedet, Herefter forsvinder det bag træer i 
sydlig retning. 

Objektet blev også set fra færgen Hov- 
Samsø, da den befandt sig knap en km fra 
land. 

Nogen lyd fra objektet hørtes ikke under 
observationen. 

Observationstid: ca. 30 minutter. 

Vejrforhold: letskyet til overskyet med let 

vind fra øst. 


Den 15. august 1980 C.E.O 

kl. 22.20 DST 
Husby, 6990 Ulfborg 

En fjortenårig dreng er på grund af det stjer¬ 
neklare vejr kørt sig en aftentur på sin cykel. 
Da han når ud for Sognegårdsvej 12, får 
han i nordøstlig retning, ca. 20° oppe, øje 
på et hvidtlysende objekt. Han står straks af 
cyklen og kan nu se, at objektets form er 
cirkelrund med en pyramideformet trekant 
på spidsen ovenpå. 

Lysudstrålingen fra den cirkelrunde del 

er konstant, hvorimod lyset, som er mindre 
stærkt fra den trekantede del, skifter uregel¬ 
mæssigt. 

Objektet er stillestående i ca. 7 sekunder, 
og der går kun 5 sekunder fra det øjeblik, 
det sætter sig i bevægelse mod nord-nord¬ 
vest, til det forsvinder bag træer i 10° højde. 

Lyd hørtes ikke. 

Objektets størrelse i udstrakt arm: 2 mm. 

Afstand til objektet: kunne ikke vurderes. 

Vejrforhold: klart, tørvejr og let vind fra vest. 


To dage efter, nærmere betegnet den 17. au¬ 
gust, såadskillige mennesker noget på natte¬ 
himmelen i og omkring Køge. 5 af disse vid¬ 
ner har sendt en rapport til Rapportcentralen. 


Den 17. august 1980 C.E.O 

Mellem kl. 20.30 og 20.40 DST 
4631 Lellinge 

Observatøren, en ung mand, er i bil på vej fra 
Køge mod Lellinge, da han mellem Køge og 
Krageskovbakken i sydvestlig retning i 30° 
højde får øje på en månestor orangegul 
genstand, konstant lysende som en natrium¬ 
flamme. 

Objektet beskrives som en lysende sky, 
hvori der befinder sig en mindre genstand, 
hvisform er sværat beskrive. 

Observationen varer kun 5 sekunder. 

Da observatøren mener, der kan være tale 
om en reflektion i bilruden, ruller han denne 
ned, men objektet er nu væk. 

Efter at have passeret Krageskovbakken 
dukker genstanden op igen og har samme 
størrelse, men befinder sig denne gang i 
sydlig retning, hvor den nu ses i 20—30 
sekunder. 

Så forsvinder objektet på den måde, at 
lyset slukkes fra neden og opefter i løbet af 
5 sekunder. 

Observatøren fortsætter med at køre hjem, 
og da han når Lellingeskoven, dukker objek¬ 
tet igen op inde over skoven i vestlig ret¬ 
ning. Denne gang synes det mindre. Ob¬ 
jektet har nu kurs mod vest og bliver stadig 
mindre og mindre, indtil det til sidst for¬ 
svinder helt. 


Klokken er nu ca. 22.40 DST, og objektet 
har været synligt sammenlagt i 60 sekunder. 


Kl. 22.30 DST 0.0 

4631 Lellinge 

En dame er på aftentur med hunden, da hun 
i nord-nordøst ca. 35° højde ser et gulligt, 
svagtlysende og pulserende objekt. 

Hun beskriver objektet som lignende en 
stor appelsin. Objektet bevæger sig lang¬ 
somt i vestlig retning. 

Efter ca. 2—3 minutter ser hun ikke efter 
det mere. 


Efter kl. ca. 22.30 DST 0.0. 

Assendrup, 4600 Køge 

Fra Assendrup er der en observation, hvor 
en ung mand bemærker, at der i retning 
sydvest i 30° højde ses en aflang lysende 
genstand, som han først troede var et fly 
med vinduer set fra siden. 

Genstanden havde et konstant gult lys, 
som virkede tåget. Det så ud, som om den 
stod stille eller måske kun bevægede sig 
langsomt mod øst. 

Efter at have betragtet den i ca. TTninut, 
blev hans opmærksomhed afledt af nogle 
hunde, som gøede, og da han igen ville se 
efter objektet, var det forsvundet. 

Observatøren anslår afstanden til objek¬ 
tet til et par kilometer. 

Objektets størrelse målt i udstr. arm: 1 cm. 


Ca. kl. 22.40 DST 0.0. 

4623 Lille Skensved 

En ældre herre observerer fra Set. Knudsvej 
i ret vest, 30° højde, et stillestående ob¬ 
jekt, som har et stærkt hvidgult lysende 
midtpunkt og uden om dette en oval ly¬ 
sende korona. 

Objektet, som er konstant lysende, angives 
i størrelse at være som fuldmånen. Obser¬ 
vatøren er ikke i stand til nøjagtigt at vur¬ 
dere afstanden til objektet, men mener: »at 
det var tæt på«. Efter 20 minutters forløb 
forlader observatøren stedet og ser ikke mere 
til objektet. 

Ved ovenstående fire observationer gør føl¬ 
gende forhold sig gældende: 

Lyd hørtes ikke fra de observerede ob¬ 
jekter. 

Vejrforhold: østlige himmel klar, vestlige 
himmel letskyet. Ingen fly-trafik i området, 
hvor objekterne blev set. 

Ifølge dagspressen har der også andre 
steder, bl. a. i Sorø, været observationer af 
mystiske objekter — men desværre har det 
ikke været muligt at komme i forbindelse 
med disse observatører. 


Samme dag 0.0. 

mellem kl. 22.45 og 23.00 DST 
Reersø Nordstrand, 4281 Gørlev 

En herre, som i nogen tid har stået og be¬ 
tragtet stjernehimlen, bemærker en konstant 
lysende blågrøn genstand på størrelse med 
Venus. Genstanden bevæger sig fra nord i 
sydlig retning. Han tror først, at det drejer 
sig om en satellit, men efter at han har be¬ 
tragtet den i halvandet minut, står den plud¬ 
selig stille i ca. 1 km højde. I det samme 
kommer der et tilsvarende objekt fra syd¬ 
sydvest, og da de når hinanden, ser det ud, 
som om de cirkler om hinanden. Observa¬ 
tøren bemærker så, at det ene pludselig er 
forsvundet, men at det andet nu bevæger 
sig mod øst-nordøst, hvor det til sidst for¬ 
svinder bag nogle høje træer. 

Under observationen, der varer ca. 4 minut¬ 
ter, forsøger observatøren at tilkalde nogle 
udenlandske feriegæster, som opholder sig 
i et nærliggende hus. Først ved observatio¬ 
nens slutning får han dem ud, men desværre 
for sent. 

Lyd hørtes ikke. 

Vejrforhold: klart, tørvejr og let vind fra øst. 


Fredag den 22. august 1980 C.E.1 

kl. 22.25 DST 
2980 Kokkedal 

Observatøren opholder sig i sin dagligstue, 
hvor han er ved at se fjernsyn, da han gen¬ 
nem et vestvendt vindue bemærker to kraf¬ 
tige lysglimt på himlen. Det første glimt er 
hvidt, det andet er orange. 


Lidt senere, kl. 22.35—22.40 føler han en 
underlig stikken i hele kroppen, og da han 
samtidig fornemmer noget lys til højre for 
sig, drejer han hovedet for at se ud i haven. 
Han opdager da, at der ude på terrassen ca. 
90 cm fra vinduet og ca. 1 meter over jorden 
befinder sig to stillestående »lysende blå øj¬ 
ne eller svagt lysende pærer.« Objekterne er 
skarpt afgrænset. Udenom i samme farve 
som objekterne, men svagere i lysstyrken, 
ses en 1 cm bred, svagt lysende korona. 
Observatøren mener, at der var noget, der 
på en eller anden måde forbandt de to lysen¬ 
de genstande, og at der muligvis kan være 
tale om eet objekt med to lysende punkter 
på. Størrelsen på disse er lidt mindre end 
tennisbolde og afstanden mellem dem ca. 
25 cm. 

Afstanden fra observatøren til objekterne 
er ca. 2,5 meter. Observatøren bemærker, 
at der høres nogle korte »blip«-lyde med ca. 
2 sekunders mellemrum, ligesom han mener 
at høre en svag summen ude i haven. Under 
observationen bemærker han, at objekterne 
drejer sig ligesom iagttagende imod ham. 
Han føler samtidig en slags lammelse af 
sin krop og synes at mærke et stærkt pres på 
sin hjerne. 

Under hændelsen ligger hans forlovede og 
sover på sofaen ved siden af ham. Han tvin¬ 
ger til sidst sig selv til at se væk fra ob¬ 
jekterne og får hurtigt vækket hende. Inden 
han får fortalt hende om objekterne udenfor, 
siger hun, at hun føler sig underlig tilpas. 
Han tager derefter straks fat i hende og får 
hende hurtigt trukket ud af stuen. Da de 
er nået ud i gangen, vender han sig om og 
ser hu, at objekterne har flyttet sig mod 
venstre hen foran døren ud til terrassen. 
Afstanden mellem de to objekter er stadig 
den samme, ligeledes højden over jorden. 
Først da de var nået ind i soveværelset, 
får han fortalt hende om hændelsen. Da de 
begge ca. 10 minutter senere forlader sove¬ 
værelset for at gå ud af huset, bemærker de, 
at objekterne foran terrassedøren nu er for¬ 
svundet. 

Da de kl. 22.50 står ude på ejendommens 
gårdsplads, bemærker de, at der pludselig 
kommer et kraftigt blåt lysglimt på himlen 
over dem, og da observatøren vender sig om 
og ser mod syd, opdager han i ca. 50° højde 

en blåtlysende kugleformet genstand, hvis 
størrelse han anslår til at være ca. 1/5 af 
fuldmånen. Området omkring objektet er op¬ 
lyst med et blåligt skær. 

Straks efter at han har observeret objektet, 
bevæger det sig i løbet af få sekunder i en 
lige bane mod nord, hvor det standser ca. 
1 sekund for derefter at fortsætte i en vold¬ 
som zig-zag bane, indtil det forsvinder bag 
en nærliggende husrække. Under hændelsen 
høres en svag summen i området. 

Da observatøren og hads forlovede igen er 
inde i lejligheden for at gå til ro, bemærker 
de 3 (tre) stærke lysglimt med 5—10 minut¬ 
ters mellemrum; disse lysglimt ses gen¬ 
nem gardiner, som er trukket for vinduerne 
og er ikke efterfulgt af torden eller anden 
lyd. 

P.S. Imellem kl. 22.25 og 23.35 blev der fra 
Rungsted og Hørsholm iagttaget talrige lys¬ 
glimt på den østlige himmel. Observatørerne 
her mente, at det måtte dreje sig om korn¬ 
mod eller lyn. Torden blev dog ikke hørt. 

For referatet: X. P. Madsen. 

Tegning: H. Andersen. 


Kedelig fejltagelse 

Mange har sikkert undret sig såre over at læ¬ 
se i UFO-NYT nr. 5/80, at et objekt ved Sorø 
sø blev set i retning af stjernebilledet »Ægir«, 
noget som efter astronomernes udsagn slet 
ikke eksisterer. 

Etteren hurtig foretaget undersøgelse har 
det nu vist sig, at det ikke drejede sig om 
et stjernebillede, men derimod om noget så 
nærliggende som traktørstedet »Ægir« .ved 
Sorø sø. 

Og det er jo straks noget helt andet. 

Hvem der er ansvarlig Ifor denne lapsus 
får helst stå hen i det uvisse, men vi har dog 
fået løfte om, at det ikke skal ske oftere. 

P.X. 


I næste nummer af UFO-NYT vil vi brin¬ 
ge en meget spændende beretning om 
en ung mand, der den 12. september ved 
Viemosen blev blændet og paralyseret 
af et kraftigt lys. — Det har ikke været 
muligt at afslutte sagen til dette nummer. 


Nordjysk UFO-bølge? 


Læsere af nordjyske aviser i dagene fra den 27. september til den 4. oktober 
1980 har kunnet få det indtryk, at ufoer i hobetal har vist sig i området fra 
Skagen til Hobro. Skagens Avis, Frederikshavns Avis, Vendsyssel Tidende og 
Aalborg Stiftstidende bragte alle stort opsatte forside-artikler om observationer 
af mystiske lysfænomener. SUFOIs nye næstformand og repræsentant i Nord¬ 
jylland, Torben Birkeholm, fortæller her om baggrunden og giver samtidig et ind¬ 
blik i rapportoptagerens arbejde — og vanskeligheder: 


Torsdag den 25. september 1980, kl. 21.21, 
ringede et medlem af SUFOI i Løgstør til un¬ 
dertegnede og meldte, at han observerede 
et hvidt blinkende lys, der bevægede sig mod 
Aalborg. Hans kone havde først observeret 
lyset i sydlig retning, mens hun cyklede 
hjemad. Lyset så da ud til at stå stille 40—50 


grader over horisonten. Hun gjorde sin mand 
opmærksom på fænomenet, efter det var be¬ 
gyndt at bevæge sig i østlig retning, og 
han nåede altså at ringe, mens lyset stadig 
var i sigte. 

Jeg bad min hjælpsomme hustru stå vagt 
ved et vestvendt vindue og ringede så til Aal- 

borg Lufthavn. Her oplyste man, at der ikke 
var nogen kendt lufttrafik i det angivne om¬ 
råde, men man var vidende om, at Flyvesta¬ 
tion Karup havde fly oppe, der måske kunne 
være årsag til det observerede fænomen. 
Efter nogle besværligheder — bl. a. var der 
en periodisk fejl på min telefon — fik jeg kon¬ 
takt med vagthavende i Flyvertaktisk Kom¬ 
mando i Karup. Man mente ikke at have 
haft fly i området Løgstør—Aalborg på det 
omtalte tidspunkt, men »der var nok tale om 
et højtgående rutefly, vejret var jo klart«. 
Efter denne besked ringede jeg tilbage til ob¬ 


servatøren og aftalte at sende et par rapport¬ 
skemaer til udfyldelse — en normal rutine 
ved den type observationer. For om mu¬ 
ligt at fastslå, om der virkelig var tale om et 
fly, besluttede jeg at efterlyse eventuelle 
vidner gennem Aalborg Stiftstidende. 

Dagen efter, den 26. september, ringede en 
aalborgenser og fortalte om en observation 
af et hvidt blinkende lys, der fløj lavt over 
byen mod sydøst, samme aften som obser¬ 
vationen fra Løgstør. Klokken var dog ca. 


Et udpluk af de mange 

23.40, og observationen varede et par minut¬ 
ter. Der kunne også her være tale om et fly, 
så jeg bad Aalborg Stiftstidende tage denne 
observation med i efterlysningen. 

Kort efter ringede lederen af SUFOIs rap¬ 
portcentral, Ejner Nielsen. To unge piger 
havde set »et stort rundt rødt lys«, der lang¬ 
somt bevægede sig sydpå langs landevejen 
mellem Terndrup og Hadsund. Pigerne var 
blevet opskræmte, og den enes far havde 
meldt observationen til politiet i Hobro, der 
straks underrettede SUFOI. 

Jeg ringede faderen op, og han gentog 
beretningen. Vi aftalte at jeg skulle komme 
og interviewe de to piger et par dage senere, 
og jeg ringede derefter til journalisten på 
Aalborg Stiftstidende. Tidsfristen for afleve¬ 
ring af stof til lørdagsavisen var overskredet, 
men det lykkedes alligevel at få denne ob¬ 
servation med — ja, faktisk blev den bragt 
på forsiden den 27. september med over¬ 
skriften »Piger skræmt af rød UFO«. 

Endelig kontaktede jeg SUFOIs alarmcen¬ 
tral og bad Ole J. Knudsen undersøge, om 
eventuel militær flyaktivitet kunne forklare 
de to pigers observation. 

Avisen udkom ved middagstid lørdag, og 
jeg havde gjort mig klar til den forventede 
strøm af henvendelser fra folk, der havde 
observeret de omtalte fænomener. Papir, 
kuglepen og andre hjælpemidler var anbragt 
ved telefonen, og jeg sad spændt og ventede. 

En time senere sad jeg der endnu — med 
et blankt stykke papir. Nå ja, folk skulle 
selvfølgelig have lov at læse deres avis til 
ende før de ringede, så jeg ventede endnu en 
times tid. Stadig ingen opringninger! Måske 
var avisen ikke kommet ud i landdistrikterne 
endnu? 

Tre timerefterat jeg selv havde fået avisen, 
var jeg ved at tro, at der ikke var nogen, der 
overhovedet havde set noget usædvanligt. 
Skuffet tog jeg røret for at ringe til SUFOIs 
alarmcentral — og opdagede at telefonen var 
fuldstændig død! Folk havde simpelthen ikke 
kunnet ringe mig op — den før omtalte perio¬ 
diske fejl var blevet permanent. 

Jydsk Telefon mente ikke, at min telefon 
var tilstrækkelig vigtig til, at man ville for¬ 
styrre den vagthavende montør, og efter no¬ 
gen parlamenteren lovede man at sætte tele¬ 


fonvagt på, til fejlen var rettet. Det viste sig 
senere, at man havde misforstået noget et 
eller andet sted. I hvert fald var telefon¬ 
vagten ikke etableret! Først tirsdag den 30. 
september blev fejlen rettet, og folk kunne 
ringe mig op igen. 

Trods besvær med snævre møntbokse og 
køer af utålmodigt ventende, lykkedes det 
bl. a. at få oplyst, at der havde været tæt 
militær flyvning over hele Jylland den 25. 
september. Man havde fløjet på kryds og 
tværs, og det var ikke muligt at bestemme de 
enkelte flys nøjagtige positioner. Lysføring 
og bevægelsesmåder må afgøre, om nogle 
af observationerne kan henførestil disse fly. 

Det lykkedes at opklare observationen fra 
Aalborg som værende et fly. Ved venlig 
assistance fra både den civile og militære 
lufthavn i Aalborg blev det fastslået, at et fly 
af typen Piper Navahoe, der hver aften flyver 
avistur til København, var årsagen. Observa¬ 
tøren så fænomenet på samme tid aftenen 
efter den første observation, og han mente 
da selv, at der kunne være tale om et fly. 
De stærkt lysende hvide blink var flyets to 


Et vidnes opfattelse af ufoets placering (den 
runde plet midt i billedet, tegnet på et foto fra 
stedet) ved observationen den 25/9 mellem 
Terndrup og Hadsund (se teksten). 

anti-kol I isionslys, noget der ofte giver anled¬ 
ning til henvendelser om ufo-observationer. 

Besøget hos de to piger, der havde set et 
rødt lys ved landevejen mellem Terndrup og 
Hadsund, viste hurtigt, at de begge havde op¬ 
levet noget, som de var blevet meget bange 
for. Så bange, at de havde gemt sig i et 
åbent skur på et tidspunkt. Bl. a. på grund 
af deres frygt for fænomenet, havde de ikke 
fæstnet sig ved særlig mange detaljer. Un¬ 
dersøgelserne på observationsstedet viste 
dog, at fænomenets bevægelsesmåde kunne 
passe med fly, mens andre detaljer ikke pas¬ 
sede ind i denne forklaring. 


Forfulgt af UFO 

Selv om flere udtrykte irritation over, at jeg 
»havde trukket stikket ud«, holdt de alligevel 
ud og blev ved med at ringe, lige til tele¬ 
fonen blev repareret. På den måde fik jeg 
meldinger om observationer af både hvide, 
røde, gule og blå lys, der blinkende eller 
konstant lysende bevægede sig på den klare 
himmel. 

Alle fik tilsendt spørgeskema til udfyldelse. 

På et tidspunkt ringede en yngre kvinde fra 
Skagen, der tidligere havde været i kontakt 
med alarmcentralen i Århus. Hun havde 
ikke set artiklen i Aalborg Stiftstidende, og 
det havde ikke været hendes mening at 
ringe i det hele taget. Kun efter venners 
kraftige opfordringer gik hun videre med sa¬ 
gen. Og nu fulgte en spændende beretning: 

Lørdag aften den 27. september var hun 
på vej hjem i bil. Hun kørte ad hovedvej A10. 
Ved 19.50-tiden befandt hun sig lidt nord for 
Ålbæk. Himlen var helt klar og sigtbarheden 
usædvanlig god. Trafikken var ringe på 
strækningen, og hun kørte roligt nordpå. 

Hun fik øje på et lys i bakspejlet, som hun 
mente var en trafikant, der kørte i samme 
retning som hun selv. Pludselig var lyset helt 
oppe bag hende. Det var sket i løbet af et 
sekund! Hun troede først, at der var tale 
om en motorcykel, men hun kunne ikke se 
nogen silhouet trods det klare vejr, og selv 
om hun slukkede radioen hørtes ingen mo¬ 
torlarm. 


Da en modkørende kom til syne, blev lyset 
svagere og bevægede sig så til højre, ud 
over terrænet og slukkedes helt. Denne 
manøvre blev observeret via spejlet og gen¬ 
nem sideruderne. Så snart den modkørende 
var passeret, kom lyset til syne på vejen bag 
hende, et stykke væk. Igen var lyset pludse¬ 
lig helt tæt bag hende — på brøkdele af 
sekunder! Hver gang en modkørende viste 
sig, skete det samme, og observatøren blev 
bange. Hun satte farten op for at slippe væk, 
men forgæves. Lyset fulgte hende hele vejen 
til Skagen. 

Nu kunne det jo tænkes, at en eller flere 
motorcyklister havde villet lave sjov med 
bilisten — selv om flere væsentlige detaljer 
ikke kunne forklares derved — så jeg ringede 
til de største nordjyske aviser og bad dem 
efterlyse vidner, f. eks. trafikanter. 

De følgende dage bragte aviserne flere for¬ 
sideartikler om hændelsen, og min telefon 
ringede næsten uafbrudt derefter. Folk rin¬ 
gede fra det meste af Nordjylland og beret¬ 
tede om alle typer observationer. De fleste 
havde set noget i en periode med usædvanlig 
klart vejr, og mange har sandsynligvis natur¬ 
lige forklaringer. De mest interessante var 
hovedsageligt observationer fra op til flere år 
tidligere. Nogle af dem var nærobservationer 
af 1. og 2. grad. 

I skrivende stund er langt fra alle hen¬ 
vendelser undersøgt til bunds, men når de er 
færdig-bearbejdet, vil de uforklarlige blive 
nærmere behandlet i UFO-NYT. 

Af ovenstående fremgår det, at der ikke har 
været tale om en »bølge« af observationer. 
Nogle få observationer har fået en udbredt 
omtale, og selv om jeg fik mange henvendel¬ 
ser, er det ikke alle der er virkeligt uforklar¬ 
lige. Omtalen i pressen og det klare vejr har 
fået folk til at rapportere observationer af 
allehånde lysfænomener, som virker umid¬ 
delbart mystiske. Det er selvfølgelig også 
det vi ønsker folk skal gøre, men læser man 
kun pressens omtale af sagen, kan man få 
et indtryk af sværme af ufoer, der skræmmer 
uskyldige mennesker. Og selv om et par 
stykker blev skræmte — af et eller andet— 
var der altså ikke nok til at kalde det en 
»bølge«. 

Torben Birkeholm. 

Medlemsorientering 

Under denne overskrift bringer vi med 
jævne mellemrum en omtale af begi¬ 
venheder indenfor foreningen. 
Rubrikken kan også opfattes som 
medlemmernes talerør. Al henvendel¬ 
se til »Medlemsorientering« bedes ret¬ 
tet til: 

SUFOI, Postbox 6, 2820 Gentofte. 


Møde i Repræsentantskabet 

SUFOIs ledelse er Repræsentantskabet, der 
mødes 2 gange årligt. Til varetagelse af den 
daglige ledelse vælges 3 gruppeledere,' som 
udadtil kaldes: Formand samt 2 næstfor- 
mænd. 

Ved mødet i Repræsentantskabet den 20.- 
21. sept. i København, meddelte SUFOIs for¬ 
mand gennem 5 år, civ.ing. Flemming Ahren- 
kiel, at han ikke ønskede genvalg, hverken 
som formand eller gruppeleder. Flemmings 
arbejdsområde dækkede Forlaget, UFO-NYT, 
Regnskabet samt Organisationsforhold. — 
Det var derfor nødvendigt at se sig om efter 
en ny gruppeleder. 

Valget faldt hurtigt på Torben Birkeholm, 
der indtil da havde varetaget jobbet som om¬ 
rådeleder for Nordjylland. Dernæst forestod 
en del omrokeringer indenfor gruppeledernes 
ansvarsområder. 

Gruppe A tager sig af forskning og or¬ 
ganisationsforhold, Gruppe B varetager UFO¬ 
NYT, kontakt og distribution, mens Gruppe C 
arbejder med rapportsektoren. SUFOIs struk¬ 
tur ser herefter således ud: 


Til ny formand for SUFOI valgtes Peter A. 
Hansen, der til daglig er leder af Gruppe B. 

Per Andersen fortsætter som næstfor¬ 
mand og leder af Gruppe A, men får sit an¬ 
svarsområde udvidet med regnskabet og or¬ 
ganisationsforhold. 

Den anden næstformand — og leder af 
Gruppe C — blev som før nævnt Torben 
Birkeholm. 


Et lille portræt 
af SUFOIs 
nye næst¬ 
formand 

Torben Birkeholm 
er 28 år, musiker og 
for tiden ansat som 
assistent ved Aal¬ 
borg kommune. Vi 
spurgte ham, hvor¬ 
dan det var gået til, 
at han i sin tid hav¬ 
de givet sig i kast 
med UFO-arbejde ... 

Torben B.: »Jeg faldt en dag tilfældigt over 
UFO-NYT på vores bibliotek. Emnet fangede 
straks min interesse, og jeg opsøgte SUFOIs 
daværende områdeleder i Nordjylland, John 
Juhler. Han ledede en UFO-gruppe i Aalborg, 
som mødtes jævnligt. Denne gruppe optog 
rapporter om UFO-hændelser, og der var god 
brug for hjælp til arbejdet. Gruppen arran¬ 
gerede også offentlige foredrag, og ved disse 
lejligheder blev jeg sat i sving med forbe¬ 
redelserne. Det hele interesserede mig så me¬ 
get, at jeg blev hængende, og da Juhler trådte 



Gruppe A 

Gruppe B 

Gruppe C 

Forskning/ 

Organisationsforhold 

UFO-NYT/Kontakt/ 
Distribution 

Rapportsektor 

Gruppeleder: 

Per Andersen 

Gruppeleder: 

Peter A. Hansen 

Gruppeleder: 

Torben Birkeholm 

Efterforskning, arkiverne, 
regnskab og budget 
samt detekniskeafd. 

PR-arbejde, Sekretariat, 
ekspedition, oversættelser, 
kontakt til udlandet. 

Områdelederne, 
alarm- og 

rapportcentralerne. 

tilbage for et par år siden, blev jeg opfordret 
til at overtage hans arbejde. Det indbefattede 
blandt andet en plads i SUFOIs Repræsen¬ 
tantskab.« 

UFO-NYT: »Nu er UFO-arbejde jo mange ting. 
Er der en speciel ting, der interesserer dig?« 

Torben B.: »Rapportoptagelsen! Vi kan be¬ 
stemt gøre arbejdet endnu bedre, og det vil 
jeg da starte med at kigge på. Her tænker jeg 
især på kurser, hvor rapportoptagere uddan¬ 
nes til jobbet. Vi må lægge stor vægt på rap¬ 
porterne. Det er menneskers beretninger og 
ikke UFOer, vi undersøger. Vi må jævnligt 
spørge os selv, hvordan vi kan skelne mellem 
folks virkelige oplevelser, og så det, de senere 
lægger til. Det kan måske lyde, som om jeg er 
mistroisk overfor rapportørerne, men jeg me¬ 
ner blot, at en kritisk sans er nødvendig. Vo¬ 
res interviewteknik skal gøres bedre. — Så 
er der endelig problemerne omkring vores 
tekniske registreringsudstyr. Jeg finder, at det 
er et væsentligt supplement til rapporten, 
men vi må fremme udviklingen af dette udstyr. 
Den kommer ikke af sig selv. Vi bør nok priori¬ 
tere opstillingen af sporingsstationer højere 
end hidtil i de kommende år.« 

UFO-NYT: »Lad os et øjeblik vende os mod de 
mange teorier om, hvad UFOerne er. Har du 
en favorit blandt forklaringerne?« 

Torben B.: »Nej. Årsagen ligger nok i det for¬ 
hold, at jeg har arbejdet med sagen i så 
lang tid. Jeg mener, at vi ved for lidt til at 
lægge os fast på én bestemt teori. Personlig 
vil jeg ikke afvise rumskibshypotesen. Ende¬ 
lig er der muligvis hjælp at hente hos para¬ 
psykologien, som jeg betragter som en frem¬ 
tidig, mulig hjælpevidenskab til ufologien.« 

UFO-NYT: »Er UFO-arbejdet vigtigt? Hvordan 
ser du på betydningen af vores arbejde?« 

Torben B.: »Bestemt er det vigtigt! Alene af 
den grund at folk, der har været udsat for en 
observation, må have et sted at henvende sig. 
Fra officiel side gøres et sådant arbejde jo 
ikke. Vi må ikke glemme, at mange menne¬ 
sker er virkelig opskræmt efter en UFO-op- 
levelse. — Og så er vi vel også med til at 
skaffe ny viden.« 

UFO-NYT: »Hvor meget arbejde regner du 
med, at jobbet som næstformand vil give 
dig?« 


Torben B.: »Vel omkring et par timer om da¬ 
gen i gennemsnit. Det er jo op og ned. Et 
normalt familieliv kan kun bære et sådant ar¬ 
bejde, når det tilpasses forholdene. I perioder 
vil der være forholdsmæssigt meget ar¬ 
bejde, f. eks. op til et større arrangement, 
men i det daglige må det som sagt ikke tage 
så megen tid, at det går ud over mit civile 
arbejde eller familien. Det bliver lidt af en 
balanceakt. I øvrigt vil jeg da sige, at jeg 
glæder mig til at komme rigtigt i gang. Mit 
arbejde i rapportsektoren er et ønskejob.« 

Andre forandringer 
i Repræsentantskabet: 

På mødet i september skete en del vedrøren¬ 
de vores repræsentation i København. Inge 
og Flans Voigt har hidtil optaget UFO-rappor- 
ter i området. Desuden har de vist stor inter¬ 
esse for andre dele af arbejdet i foreningen. 
Senest så vi Hans Voigt udsende heftet 
»UFO-detektorer«. Fremover skifter de begge 
arbejdsområde, idet Hans bliver teknisk kon¬ 
sulent. Det indebærer rådgivning i forbindel¬ 
se med udvikling af vore tekniske apparater. 
Desuden vil Hans holde sig orienteret om den 
litteratur, der bl. a. berører ufo’ernes frem¬ 
drift og de tekniske problemer, som vi kan 
tænkes at komme ud for. Inge vil lede over¬ 
sættelsescentralen, hvortil der knyttes en 
række oversættere. 

Som nye repræsentanter i København valg¬ 
tes Jens Henrik Glintborg og Arne Edlich. 
Jens Henrik flyttede for nylig til København 
og kunne derfor ikke mere passe sit hidti¬ 
dige område, nemlig Fyn. Dette vil blive 
varetaget af Frank Lerbæk, Svendborg. 
Arne Edlich er ny i Repræsentantskabet. De 
to repræsentanter i København har primært 
som opgave at indsamle UFO-rapporter i om¬ 
rådet. 

Endelig valgtes en repræsentant i Roskil¬ 
de. Det blev Poul Erik Jensen, der ligeledes 
er ny i SUFOIs Repræsentantskab. 

Andre emner fra mødet 

En betragtelig del af septembermødet gik 
med at drøfte forskellige forhold omkring vo- 

res medlemsblad UFO-NYT. Det er mange år 
siden, at der sidst blev forandret på dets ud¬ 
seende og indhold. Vi drøftede alternative 
forslag. På den ene side skulle bladet gerne 
fortsætte en tilværelse som et sagligt og 
seriøst tidsskrift, men på den anden side 
var nogle spændende indslag heller ikke at 
foragte. Disse ting optog mødedeltagerne 
det meste af søndagen. Man enedes om at 
undersøge de økonomiske muligheder ved 
et forbedret UFO-NYT. Senest 1. november 
skulle de nye planer ligge klar. 

De øvrige emner fra Repræsentantskabs¬ 
mødet har næppe en bredere interesse. Vi 
talte blandt andet om den interne arbejds¬ 
gang, hvad der var udført af arbejde i de stå¬ 
ende udvalg, nye former for regnskabsføring 
og om udarbejdelsen af en intern organisa¬ 
tionshåndbog. 


Udstillinger og foredrag 

Vores store udstilling, der første gang vistes 
i forbindelse med jubilæumsudstillingen på 
Københavns Rådhus i 1977, er stadig på 
vandring rundt i landet. Senest har den været 
i Maribo (august), på Fakse bibliotek (sep¬ 
tember) og i Randers (oktober). Endelig vistes 
en lille del af den i forbindelse med SUFOIs 
Kongres 1980 i Lyngby ved København. Vi 
vil fortsat gerne have forslag fra læserne 
til placering af udstillingen. Har De kend¬ 
skab til et godt sted, hvor den kunne præ¬ 
senteres, så hører vi gerne nærmere. Det 
er kun få steder, der kan rumme udstillingen 
ubeskåret, men vi kan da sammensætte ud¬ 
drag af den til de mindre steder. Tal med 
Informationsafdelingen herom. 


Et udsnit af SUFOIs udstilling 

I forbindelse med udstillingens besøg i 
Fakse og Randers (begge steder på biblio¬ 
teker), så holdt SUFOI offentlige foredrag 
på stedet. Vi kommer dog også ud i mindre 
foreninger, dersom man bestiller det i god 
tid. Tal med Foredragsafdelingen om de 
nærmere enkeltheder. 

Hjælp os med at få 
flere læsere! 

Har De tid og lyst til at hjælpe os med at 
skaffe nye læsere? Vi vil i så fald være me¬ 
get taknemmelige. Vi kan hjælpe med pjecer 
og girokort. Dersom De har nogle venner/ 
bekendte, der muligvis vil abonnere på UFO¬ 
NYT, så send os deres adresser, og vi le¬ 
verer et gratis prøvenummer. Pjecen »Læs 
UFO-NYT« kan fås ved at kontakte SUFOI, 
postbox 6, 2820 Gentofte eller ringe til Sekre¬ 
tariatet: 02 - 57 07 36. Fortæl hvor mange De 
vil få brug for, og vi sender dem straks. Lig¬ 
ger De i øvrigt inde med gode ideer til, hvor¬ 
dan UFO-NYT får flere læsere, så kontakt os 
venligst. 

UFO-sagen bør kendes! 


Læserbrevkassen 

Det glæder os altid at få læserbreve. Har De 
noget på hjerte, så send et brev. Vi bestræ¬ 
ber os på at bringe flest mulige breve. Denne 
gang er der blot modtaget dette ene: 


Fy! 

Her går man rundt i den tro, at SUFOI er en 
politisk neutral organisation, som kun støt¬ 
ter de videnskabelige aktiviteter. 

Men ak (og ve) nej! 

Hvis man i UFO-NYT 5/80, side 203 zoomer 
ind på nederste højre hjørne, vil man konsta¬ 
tere at der befinder sig en i særdeleshed 
usmagelig joke, som omhandler mysteriet 
om den røde plet på Jupiter. 

På skærmen ser man Hammer og Segl af- 
billedet, og operatøren (?) råber til sine ærede 
kolleger: Hej venner, der er dårligt nyt om 
den store røde plet på Jupiter. 

Hvad er det for noget? 

Lad os for fremtiden slippe for den slags 

dårligheder! 

Lad SUFOI forblive aldeles UPOLITISK! 

Jesper Bo Nielsen, Hillerød. 

PS. Ingen venlige hilsener før ændringen! 
PPS.: Bring venligst dette i medlemsbladet! 


. . . Så vidt det eneste modtagne læserbrev. 
Vi har ikke så meget at tilføje; måske burde 


vi sige: »Undskyld« . . . ? Men — . . . »For den 
rene er alting jo rent« — som bekendt. På 
ære, kære læser, der lå ingen grumme hen¬ 
sigter bag teksten. 

Indlæg til LÆSERBREVKASSEN BEDES - 
som al anden post — sendt til: 

SUFOI, postbox 6, 2820 Gentofte. 

Peter A. Hansen 


Er et UFO egentlig et UFO? 

af Per Andersen 


Bag denne noget kryptiske overskrift gem¬ 
mer der sig en diskussion af termen »ufo«. 
År tilbage var det jo »flyvende tallerkener«, 
folk så fare over himlen, og dette begreb si¬ 
ges at være indført af Kenneth Arnold, efter 
at han havde haft sin berømte observation i 
1947, der for alvor satte gang i diskussioner¬ 
ne om disse underlige fænomenet. I øvrigt 
kaldte Kenneth Arnold slet ikke de objekter, 
han så i 1947, for »flyvende tallerkener«, for¬ 
di de så ud som tallerkener, men derimod 
fordi de bevægede sig som tallerkener, der 
slår smut på en vandoverflade! 2 

Senere blev begrebet »flyvende tallerkener« 
af indlysende grunde skiftet ud med det mere 
neutrale »uidentificerede flyvende objekter« 
— forkortet »ufo« — og denne betegnelse er 
da også globalt fremherskende i dag. Det er 
oven i købet kommet så vidt, at »ufo« ikke 
længere er nogen forkortelse i Danmark, men 
derimod et regulært navneords — og følgelig 
skal det på dansk staves med lille: ufo. 

Alligevel har der dog fortsat været dis¬ 
kussion om, hvorvidt termen »ufo« var pas¬ 
sende. Den førende amerikanske foredrags¬ 
holder om ufo-fænomenerne, kernefysikeren 
Stanton T. Friedman, vil f. eks. hellere be¬ 
tegne ufoerne som »jordtursfartøjer«. Han be¬ 
grunder denne betegnelse med: »Jeg fore¬ 
trækker den (betegnelsen »jordtursfartøjer«) 
for de observationer, der ser ud til at være 
intelligent styrede rumfartøjer, hvis opførsel 


og udseende indikerer, at deres oprindelses¬ 
sted er ikke-jordisk. Betegnelsen forekom¬ 
mer mig langt mere beskrivende for funk¬ 
tionen af disse objekter end termen »ufo«, 
som er en langt bredere og mindre specifik 
term, der dækker over et for bredt spektrum 
af fænomener«. 4 

At kalde fænomenerne for »jordturs-fartø- 
jer« rummer dog mange farer og ulemper. 
For det første — og det er det væsentligste 
— er der slet ikke ført tilstrækkelig bevis for, 
at nogle af de observerede fænomener skulle 
være rumfartøjer af ikke-jordisk oprindelse. 
Og selv om dette skulle være tilfældet, hvor¬ 
dan skulle man så skelne mellem, hvad der 
var »jordturs-fartøjer« og hvad der bare var 
»almindelige« ufoer? Nej, betegnelsen må 
helt stå for Stanton Friedman’s egen regning. 
Betegnelsen kan heller ikke accepteres ud 
fra et videnskabeligt synspunkt, idet den 
indeholder en forudopfattelse af fænomener¬ 
nes natur. 

Så er der snarere sund sans i de argu¬ 
menter, en anden amerikaner ved navn 
Anthony Standen har anført. Han mener man 
snarere burde bruge betegnelsen »UAA« i 
stedet for betegnelsen »ufo«. UAA står for 
»Unexplained Aerial Appearance«, der nær¬ 
mest kan oversættes til »uforklaret tilsyne¬ 
komst i luften«. 

Anthony Standen anfører: »UFO betyder 
»uidentificeret flyvende objekt«. Men hvad 

er nu et objekt? Dette bestemte ord synes at 
henvise til noget rundt, hårdt og afgrænset; 
dette objekt, ligesom billard kugler. Det giver 
det indtryk, at fænomenerne er af en lig¬ 
nende karakter. Men de kunne jo være ligeså 
lidt objekt-agtige som »spejlinger« i ørkenen, 
og de forsvinder og går til tider i stykker. 
Kan de med rette betegnes for objekter? 

Ordet »flyvende« er også vildledende. 
Fugle flyver rundt i luften. Ligeså flagermus 
og mange insekter. Men flyver skyer? Ingen 
ville sige sådan. Så ordet »flyvende« får os 
altså til at tænke på et dyr (ikke nødvendigvis 
et intelligent). Dermed får betegnelsen 
»uidentificeret flyvende objekt« en mening, 
der er irrelevant. Betegnelsen blev højst 
sandsynlig indført af medlemmer af luft¬ 
våbnet, som kunne lide at være i stand til at 
»identificere« ethvert »objekt«, som de så, 
som et kampfly, et bombefly, et privat fly, en 
ballon eller måske et spionfly«. 5 

Anthony Standen’s argumenter er korrek¬ 
te. Det er faktisk misvisende at kalde fæno¬ 
menerne for »ufoer«, idet det også — omend 
i betydelig mindre grad end betegnelsen 
»jordturs-fartøjer« — indeholder en forud- 
holdning til fænomenernes natur. Men hvad 
så med hans egen betegnelse »UAA«? Ja, der 
er han faldet i den samme fælde, som han 
selv kritiserer! Hvem siger nemlig, at fæno¬ 
menerne befinder sig i vores atmosfære — 
de kunne jo også befinde sig over den. Kan 
man så kalde fænomenet for »uforklaret 
tilsynekomst i luften«? Næppe. 

Vi står altså stadig tilbage med termen 
»ufo«. Denne term blev også diskuteret af den 
internationale arbejdsgruppe, der blev af¬ 
holdt i London, august 1979 (se UFO-NYT nr. 
6, 1979 og nr. 2, 1980), og her blev man på et 
internationalt plan enige om følgende ud¬ 
talelse: 

»Begrebet »ufo« blev diskuteret. Selv om 
man fandt, at det ikke var en passende term, 
var man enige om ikke at forsøge at ændre 
den i øjeblikket. Grunden til dette er, at 
»ufo« nu er en del af vores sprog, og det 
blev betragtet som mere betydningsfuldt at 
definere, hvad der menes med begrebet, 
end at ændre det for perfektionismens 
skyld«. 6 


Man kan altså konkludere, at vi fortsat må 
(skal) bruge betegnelsen »ufo«. Jeg vil dog 
også give mit personlige besyv med! For at 
forene kravet om at beholde begrebet »ufo« 
med kritikken af det subjektive i begrebet, vil 
jeg foreslå, at man i stedet begynder at be¬ 
nytte betegnelsen »ufo-fænomen«. Her be¬ 
tegner ordet »fænomen« det absolut objek¬ 
tive i begrebet. 

Men et »ufo« er altså stadigvæk et »ufo«! 

Per Andersen 



Ny UFO-gruppe 
i Odense-området 

Undertegnede ønsker at oprette en se¬ 
riøs UFO-gruppe i Odense. Er du inter¬ 
esseret, så kontakt 

Tommy Christensen 
Lindved parken 93 
5260 Odense S 
Tit. 09-11 77 56. 

BREVE fra læserne: 

»HIMMELSK AFFALD« 



En af hovedpersonerne i et skuespil, der for 
nogle år siden vistes i dansk TV, havde en 
gennemgående kommentar til alt og alle, 
nemlig denne: »Det hele er gelé.« Om til¬ 
syneladende udefinerbare ting, der igennem 
tiderne er dumpet ned på vor klode — tabt 
eller ligefrem kastet ned fra »et-eller-andet« 
i himlen over os, har de altid forhånden¬ 
værende eksperter udtalt sig tilsvarende: 
»Det er bare gelé!« 

Nu kunne man så lade det bli¬ 
ve derved, men er det trods alt 
ikke at forlange for meget af et 
menneske, der ikke alene gerne 
vil vide, hvad der forstås ved 
»gelé« og hvorfra dette kommer, 
men også gerne hvorfor og hvor¬ 
ledes? 

Man lover derfor sig selv: dette¬ 
her må du undersøge nærmere, 
hvilket imidlertid viser sig at være 
en langt besværligere opgave, end 
man i vor ellers så oplyste tids¬ 
alder skulle forvente. 

Det ser nemlig ikke ud til, at 
der nogensinde er givet en regu¬ 
lær forklaring på noget som helst 
af det »himmelske affald«, der år¬ 
hundreder (måske årtusinder) igennem har 
bombarderet os oppefra. 

Sandsynligt er det da også, at nærværen¬ 
de lille artikel i stedet for at bringe en så¬ 
dan forklaring snarere vil bidrage til den 
forvirring, »eksperterne« allerede har skabt. 
Det får så være, hvad det er, tænkes kunne 
det i sidste ende jo også, at det med disse 
linier lykkes at »få de mennesker ud af bu¬ 
sken«, der rent faktisk ved besked — og at 
sådanne mennesker eksisterer, tvivler under¬ 
tegnede ikke på, men måske er de bange for, 
at en for tidlig offentliggørelse kunne tæn¬ 
kes at skade fremfor at gavne. 

Sidste efterår faldt der påny et-eller-andet 
»måske-gelé-stof« ned fra himlen flere steder 
i Vestjylland. 

Flere aviser bragte kortere eller længere — 
højst divergerende — artikler om fænome¬ 


net, der vil være læsere af UFO-NYT bekendt, 
idet bladet nr. 6/1979 bragte en oversigt 
over de mange fremsatte teorier tilligemed 
resultatet af, hvad jeg vil foretrække at kalde 
en foreløbig analyse af det pågældende 
stof. 

Det var nemlig lykkedes for en af SUFOIs 
medarbejdere i det jyske at få bragt noget 
af stoffet til analyse på Civilforsvarets Ana- 


Charles Hoy Fort 

lytisk-kemiske Laboratorium, og »tilsynela¬ 
dende« er der enighed om en konklusion af 
undersøgelsen gående ud på, at det »mysti¬ 
ske nedfald« slet og ret er edderkoppe¬ 
spind, populært kaldet »flyvende sommer.« 

Helt bevidst har jeg tilladt mig at gåse¬ 
øjne ordet »tilsyneladende«, idet et eller an¬ 
det i mig rører på sig og siger: næh! det 
kan ikke passe, at både Ole J. Knudsen og 
Per Andersen føler sig 100% sikre på, at 
deres og Civilforsvarets konklusion er den 
absolut rigtige. 

Hvorfor nu denne indre røst? Sikkert la¬ 
der den høre fra sig, fordi jeg studser over 
selve konklusionens ordlyd, hvori det bl.a. 
hedder: 

»Der blev observeret edderkopper i for- 

bindelse med nedfaldet . . . analyser i Kø¬ 
benhavn og Århus viste klart, at der var tale 
om dyrisk protein, og at stoffet i øvrigt ikke 
viste tegn på ikke at være spindelvæv .« 

De her foretagne fremhævelser er mine 
egne og foretaget med følgende begrundel¬ 
se: FORDI ET STOF IKKE VISER TEGN PÅ 
IKKE AT VÆRE DIT ELLER DAT, BEHØVER 
DET IKKE NØDVENDIGVIS BETYDE, AT DET 
HELLER IKKE ER DET ENE ELLER DET 
ANDET. 

En af de aviser, der ikke citeres i omtalte 
artikel i UFO-NYT, er Fyns Amts Avis, hvis 
overskrift den 1.10.1979 lød: ENGLEHÅR 
OVER DANMARK. I UFO-NYT spørges der: 
». . . eller er det den underlige substans, 
der er rapporteret i forbindelse med UFO- 
observationer i udlandet?« 

Med hvilke ord der givetvis tænkes på de 
nedfald, der tidligere har fundet sted i bl.a. 
Frankrig og Spanien samt — vistnok i USA, et 
»Englehår-stof« som efter sigende fordampe¬ 
de, inden prøver af det kunne foretages. 

Og hvorfor i grunden affærdige »englehår« 
som en mulighed — en for mystisk mulig¬ 
hed måske? Det kan ikke være, fordi der ikke 
på nedfaldstidspunktet (eller umiddelbart før/ 
efter) var UFOer i sigte, thi det er da ikke 
altid, at disse »fremmedlegemer« materiali¬ 
serer sig, når de overflyver dette eller hint 
territorium. 

De kan altså udmærket have befundet sig 
et steds deroppe,’ og da de ydermere må 
formodes at være bemandede fartøjer, er 


det næppe helt ved siden af at gætte på, at 
besætningsmedlemmerne har skilt sig af 
med (eventuelt affald): »en underlig sub¬ 
stans af organisk oprindelse, mindende om 
edderkoppespind, men sandsynligvis afson¬ 
dringer fra deres egne legemer eller rester 
af deres føde. 

Det forekommer mig ulejligheden værd, 
om fremtidige nedfald analyseres ud fra 
denne mulighed. 

Om andre, længst glemte nedfald, er det en 
kendsgerning, at der foreligger »analyse¬ 
resultater«, men, oh, ve! hvilke!!! Nogle 
eksempler hentet fra Desmond Leslies opteg¬ 
nelser (i FLYVENDE TALLERKENER ER 
LANDET), vil klarlægge for os, at: ENTEN vi¬ 
des det ikke, hvad man har eller har haft med 
at gøre, ELLER man ønsker at hemmelig¬ 
holde sin eventuelle viden. Samtidig vil nog¬ 
le af os nok få en fornemmelse af, at vel er 
det svært at spå om fremtiden, men det er 
næsten vanskeligere at forstå, endsige for¬ 
klare, hvad der hændte i fortiden — og gør 
det den dag i dag. 

Allerhelst havde jeg her medtaget nogle 
eksempler også fra Charles Hoy Forts bøger, 
der ligefrem vrimler med beretninger om 
mystisk »affald fra 'verdener over os’«, men 
det er svært i et sådant udvalg at plukke et 
enkelt ud og derved måske risikere at lade 
det bedste i stikken. Det må være tilstrække¬ 
ligt at nævne, at denne utrættelige forsker i 
sin enorme og enestående samling notater 
om sælsomme begivenheder har eksempler 
nok til at kunne fylde en hel årbog. 

Desmond Leslie daterer den første iagt¬ 
tagelse i nyere tid tilbage til maj måned i året 
1652, hvor en »klæbrig gelémasse« faldt 
ned i nærheden af Rom. (Samtidig viste der 
sig på himlen »et stort lysende legeme«). 

Tusinder af genstande, der har fået påhæf¬ 
tet betegnelser som: slagger, aske, gelé¬ 
klumper (som oftest ildelugtende gelé), 
størknet blod o.m.m., falder jvfr. D.L. de 
næste tre hundrede år med jævne mellem¬ 
rum ned forskellige steder på Jorden. Mange 
af disse beskrives, men intetsteds forklares 
fænomenerne på rimelig eller tilfredsstillen¬ 
de vis. 

Springer vi nu 300 år frem i tiden, støder 
vi på en tildragelse, der i høj grad er egnet 

til sammenlægning med »det jyske edder¬ 
koppespind«. 

Begivenheden udspiller sig i 1952 i Gaillac 
i det sydvestlige Frankrig, og det skulle 
ikke forbavse undertegnede, om der blandt 
vore spiritister nok skal findes dem, der vil 
vide at drage deres egen slutning om, hvad 
der her tales om. Det var den 29. oktober i 
nævnte år, at folk i Gaillac opsamlede stof, 
der faldt ned fra »en flåde på 16 UFOer, 
som på deres side eskorteredes af en kæm¬ 
pemæssig »flyvende cigar.«« 

Desværre opløstes stoffet, inden det kun¬ 
ne bringes til analyse, men der var tale om 
»fibrøst, glasagtigt stof.« Der meldes derfor 
intet om, hvorvidt stoffet var af organisk oprin¬ 


delse eller ikke, men set i lyset fra de nu her¬ 
hjemme foretagne undersøgelser er det nok 
den mest nærliggende mulighed, og så er vi 
igen tilbage ved spørgsmålet: Kan det virke¬ 
lig ikke have været andet end edderkoppe¬ 
spind? Et ikke-synligt UFO kan jo have haft 
en lækage, og hvad ved vi om, hvad »UFO- 
mandskab« normalt gør af deres affald? 

Oktober 1952 — oktober 1979. Vi har snart ^ 
igen efterår, hvor muligheden for at opleve 
»flyvende sommer« er størst, men lad os 
dennegang få klarhed over, hvad det er, ^ 
der falder ned — hvis deraltså falder noget. 

R. Bulch Klausen 
Faaborg, juli 1980. 


UKENDT ORGANISME FRA 
»ENGLEHÅR« 


J. M. Andrade, Storbritanniens repræsentant 
for CEAFI (Center for Astronomiske undersø¬ 
gelser og uforklarede fænomener, i Oporto, 
Portugal) har fornylig overgivet BUFORA alle 
detaljer om den usædvanlige Evora-sag fra 
1959, der blev omtalt i CEAFIs tidsskrift 
»Insolito« nr. 28, maj 1979, af Raul Beren- 
guel, forfatter til »UFOs — Door to the year 
Zero« (en engelsk udgave forventes udgivet 
i år) og leder af CEAFIs »Special Studies 
Department«. 

Kort fortalt indtraf den usædvanlige hæn¬ 
delse den 2. november 1959 i byen Evora 
i Syd-Portugal — en begivenhed, der først 
er kommet for dagen i de seneste år. 

Andrade fortæller, at begivenheden i lang 
tid kun var kendt af en lille gruppe menne¬ 
sker — på grund af dels den politiske situa¬ 
tion i Portugal, dels den generelle skeptiske 
holdning til emnet UFOer på det tidspunkt. 

Midt i 1976 stødte CEAFI første gang på 
detaljer om begivenheden — en UFO-rapport, 
som også indeholdt opdagelsen af en ukendt 
organisme — en ukendt levende organisme. 
CEAFI iværksatte øjeblikkelig en efterforsk¬ 


ning for at finde de involverede personer. 

Efter 2 år bar anstrengelserne frugt, og på 
»Den Første Iberiske Ufologi-kongres«, som 
fandt sted i Oporto den 7.-8. oktober 1978, 
kom detaljerne samt navnene på de invol¬ 
verede professorer, doktorer og biologer frem 
i dagens lys via foredrag holdt af Raul 
Berenguel og Joaquim Fernandes (redaktør 
af »Insolito«). (Navnene findes i BUFORAs i 
arkiv, men vi vil foreløbig bevare deres ano¬ 
nymitet). 


Evora ligger omkring 130 km øst for Lissa- ■ 
bon og er den vigtigste by i amtet Alentejo. 
Omkring middagstid den 2, november 1959 
fløj to uidentificerede flyvende objekter hen 
over byen, hvor det ene objekt blev obser¬ 
veret gennem kikkert af lederen på den Tek¬ 
niske Skole. Derefter faldt der en regn af et 
hvidt gelatine-agtigt stof »Englehår« eller 
på portugisisk »Fibralvina« ned over byen og 
dens nærmeste omgivelser. »Regnen« fort¬ 
satte i omkring 4 timer. Det lykkedes på 
den Tekniske Skole at samle nogle få af 
disse tråde op og undersøge dem under 
mikroskop og udsætte dem for forskellige 

undersøgelser. Under en af disse under¬ 
søgelser opdagede man en tilsyneladende 
ukendt mikrobe, og der blev taget en serie 
mikrofotos. Nyheden blev ikke meddelt 
pressen, men sagen vakte betydelig viden¬ 
skabelig interesse, eftersom den ansvarlige 
professor var tilbøjelig til at sige, at denne 
mikrobe var noget fuldstændigt nyt i den 
biologiske verden. 

Blandt de involverede var der respekterede 


Ny spændende 
udgivelse 
fraSUFOl 

Kan De huske at der omkring nytåret 1978 i 
pressen, radioen og fjernsynet fremkom en 
spændende historie om nogle film-optagel¬ 
ser af ufoer ved New Zealand? Nu udgiver 
SUFOI en omfattende rapport om disse hæn¬ 
delser: 

Kim M. Hansen: UFOer over New Zealand 

Vi har siden hændelserne skete gennemført en grundig efterforskning af disse 
tilfælde, hvor et TV-hold om bord i et fly igennem længere tid så og filmede en 
række ufoer. 

Det er lykkedes at fremskaffe detaljeret materiale hjem fra bl. a. USA og New 
Zealand om denne sag, og Kim M. Hansen har på baggrund af dette materiale ud¬ 
ført en gennemgribende analyse og sammenfatning af alle sagens aspekter. 

Resultatet er blevet en rapport om et af de senere års bedste ufo-tilfælde. 
Bedste bl. a. fordi 

• UFO’ERNE BLEV VISUELT IAGTTAGET AF FLERE PERSONER 

• UFO’ERNE BLEV OPFANGET AF RADAR 

• UFO’ERNE BLEV FILMET 

Der har været foretaget grundige undersøgelser af både ufo-filmene og de visuelle 
observationer. Det har ikke været muligt at finde en naturlig forklaring på obser¬ 
vationerne! Hvad er det så, der blev set? 

Denne rapport må De simpelthen have — De lægger den ikke fra Dem, før den er læst! 

Rapporten er på 74 sider duplik/offset og er rigt illustreret med både billeder, kort og 
tegninger. Gå ikke glip af denne ufo-oplevelse. Bestil rapporten straks. Med¬ 
lemspris kr. 20,00. 

Rapporten bestilles lettest ved at indbetale beløbet + kr. 5,00 (ekspedition/porto), ialt kr. 25,00 
til giro 9 11 77 25, SUFOI, Postbox 6,2820 Gentofte. Skriv venligst »New Zealand« på modtagerdelen. 

Fotografiernes forstørrelse i den originale rapport var 120 gange for foto (3) og 240 gange 
for (1), (2) og (4). 

(1) Udsnit af centralkernen. Pilen til venstre viser det lille blodlegeme. 

(2) Detalje fra følehornenes 3 grene. 

(3) Udsnit af et følehorn, 6 måneder efter » tilfangetagelsen «. Læg mærke til de » trævlede « 
fremspring. 

(4) Udsnit af en boble mod mikroskoppræparatet frembragt af den mystiske livsform 6 må¬ 
neder efter » tilfangetagelsen «. 


navne fra både »Evora Industrial and Com- 
mercial College« og »Lissabons Universitet«, 
og en af hovedpersonerne, »doktor A« ud¬ 
talte, at »det mest usædvanlige og gåde¬ 
fulde faktum er, at følehornene ikke ser ud 
til at stikke ud fra centrallegemet, men er 
placeret i en vis afstand fra det, tilsynela¬ 
dende fastholdt til legemet ved hjælp af et 
slags elektromagnetisk fænomen.« 


Centrallegemetsdiam. 0,375 10~ 6 m 

Følehornenes bredde. 0,225 — 

Følehornenes længde. 2,000 — 

Totallængden. 4,375 — 


I de følgende måneder havde »følehorne¬ 
ne« (»antenner« er muligvis en bedre beteg¬ 
nelse) en tendens til at blive mere og mere 


trævlede, og omkring 2 år efter opdagelsen 
var organismen forsvundet. 

Folk fra BUFORAs Efterforskningsafdeling 
undersøger alle sagens detaljer, og BUFORA 
er i stadig kontakt med CEAFI og støtter, 
i betragtning af begivenhedens beskaffen¬ 
hed og de implicerede personers status, 
CEAFIs ansøgning om, at CEAFIs forskere 
kan få hjælp af regeringen i form af adgang 
til laboratorieudstyr. 

Kilde: BUFORA Journal vol. 9, no. 2, maj 1980. 

Oversætter: Kim Møller Flansen. 

SUFOI vil, så snart yderligere detaljer i denne 
sag foreligger, bringe disse i UFO-NYT. 

P.A. 


Vær med til at 
udbrede kendskabet 
til UFO-NYT 



Denne henvendelse er især rettet til 
skoleelever, der ønskerat gøre en 
aktiv indsats for UFO-N YT og UFO- 
sagen. 

SUFOI har fremstillet en lille plakat 
i A4-format (21 x 29,7 cm) til ophæng¬ 
ning på skoler, i ungdomsklubber, 
butikkernes kunde-opslagstavler 
samt sportsforeninger. 

— Mener du at kunne anvende en 
sådan plakat på din skole eller andre 
steder, kan du gratis rekvirere det 
antal du ønsker hos: 

Frank Ler bæk 
Sanddalsvænget 17 
5700 Svendborg 
Tlf. 09-213946. 

Val Johnson-tilfældet 


I UFO-NYT nr. 3, 1980 præsenteredes beretningen om vicesherif Val Johnson’s 
dramatiske sammenstød med et mystisk blændende lys i de tidlige morgentimer 
den 27. august 1979 i Marshall amt, Minnesota. Denne lidet selvhævdende politi¬ 
mand kom ud for følgende: hans øjne blev midlertidigt beskadigede, hans ure 
forsinkedes, og forskellige komponenter i hans vogn blev ødelagt. I dette afsnit 
vil vi bringe detaljer af resultaterne fra nogle udførlige prøver, som er foretaget 
ved Johnson’s vogn. 


Øjenskade 

Læsere, der har fulgt vor beretning i UFO¬ 
NYT nr. 3/80 vil erindre, at den første læge, 
der undersøgte Johnson’s øjne, kom til den 
konklusion, at han havde fået et mildt til¬ 
fælde af »svejse-øjne« i kraft af nedennævnte 
tre symptomer: 

1) Betændelse i øjets bindehinde (Conjunc- 
tivitis) i begge øjne. 

2) Overfølsom overfor direkte lys, selv 2 ti¬ 
mer efter ulykken. 

3) Smerter generelt fra det øjeblik han kom 
til bevidsthed. 

10 timer efter ulykken blev Johnson under¬ 
søgt af en øjenspecialist i Grand Forks, 
Dr. Leonard Prochaska. Ifølge lægens offi¬ 
cielle rapport til sheriffens afdeling hedder 
det: »Der var ingen tegn på sygdom eller be¬ 
skadigelse på nogen af øjnene på dette 
tidspunkt. Dog konstateredes en lettere irri¬ 
tation i øjnenes bindehinder«. Mod denne 
sidste lidelse ordinerede lægen en medicin. 
Dog fremkom der to iagttagelser ved under¬ 
søgelsen, som gør diagnosen om »svejse¬ 
øjne« usandsynlig. For det første er den 
kraftige ultraviolette del af lys-spektret sæd¬ 
vanligvis den ødelæggende faktor ved slige 
forbrændinger. En lyskilde, der fremkommer 
ved skærebrænderens lysbue, er rig på ultra¬ 
violet stråling. Ved en undersøgelse af vind¬ 
spejlets glas for spektral-overføring viste det 
sig imidlertid, at vindspejlets vinyl-kompo¬ 
nent i lamineringen fuldstændig blokerede 
for det ultra-violette område (4000 Ångstrom 


og derunder). Desuden skulle Johnson’s bril¬ 
leglas have givet ham en yderligere beskyt¬ 
telse mod disse korte bølgelængder. Det er 
også her vigtigt at bemærke den korte tid, 
påvirkningen fandt sted samt den manglende 
solbrændthed i Johnson’s ansigt; dette er 
ellers et almindeligt symptom ved en virkelig 
skærebrænder-forbrænding. 

For det andet forekommer der sædvanlig¬ 
vis ikke en følelse af ubehag i op til 6—7 
timer efter forbrændingen ... en udtalelse, 
der ironisk nok er fremsat til IUR af John¬ 
son’s sædvanlig benyttede øjenlæge, Dr. 
Warren Lamp. — Øjenlægen fremførte en 
anden teori vedrørende øjenbeskadigelsen, 
som kan forklare alle de iagttagne symp¬ 
tomer, nemlig en fjernelse af de ydre celle¬ 
lag, der dækker hornhinden, hvilket bevir¬ 
ker en blottelse af nerve-spidserne. 

Den hurtige helbredelse, der fandt sted 
imellem lægebesøgene, kunne godt være 
sket på så kort tid som fire timer. De sunde 
nabo-celler ville nemlig hurtigt dække be¬ 
skadigelsen. Det eneste tidspunkt, hvor den¬ 
ne teori kunne være bevist, ville være under 
hospitalsbesøget, før helbredelsen var ind¬ 
trådt. Den form for undersøgelse, der ville 
være nødvendig som bevis, blev imidlertid 
ikke udført. Ironisk nok ville den påsmøring 
af salve, som den vagthavende læge på 
hospitalet foretog, på dette stade have for¬ 
halet den naturlige helbredelsesproces for 
en beskadigelse af denne art, udtalte øjen¬ 
lægen. Hvad kunne da have forårsaget denne 

hornhinde-beskadigelse? Dr. Lamp mente 
det kunne være varme i form af infra-rød 
udstråling, og som vindspejlet ville lade 
passere. 

Han forelagde endog en fremgangsmåde, 
hvorved vi kunne afprøve, om der havde 
været en ødelæggende ophedning. Johnson 
bærer et par briller med glas af fabrikatet 
Corning »Photogrey Extra«, der automatisk 
skifter til en mørkere tone, når de bæres 
udendørs i stærkt lys. Øjenlægen vidste, at 
disse glas’ tonings-egenskaber med tiden 
forringes i et kendt tempo. Da man var klar 
over, hvornår disse glas var blevet fabrikeret, 
kunne man få glassenes evne til at skifte fra 
mørke til lys testet hos Corning i New York. 
Da Corning normalt reparerer glas med dår¬ 
lig funktion ved at udsætte dem for stærk 
varme (ca. 100 grader Celsius i to timer), så 
kan enhver afvigelse fra normal svækkelse 
fortolkes som et tegn på, at glassene har 
været udsat for varme. Selv om en talsmand 
fra Corning indvilligede i at afprøve glassene, 
så hævdede han, at prøven ikke ville være 
overbevisende, idet afvigelser kan foranledi- 
ges ved en fejlbehandling under fabrika¬ 
tionen, især under hærdnings- eller coat- 
ningsprocessen. En kort udsættelse for var¬ 
me ville ikke klare sagen, medmindre den 
var i stand til at opvarme glasset til en tempe¬ 
ratur på over 300 grader Celsius, og da John¬ 
son jo stadig har sit ansigt i behold, så er det¬ 
te utænkeligt. Ydermere, hvis glassene blev 
så stærkt opvarmede, ville de holde op med 
at blive lyse, så de ikke kunne anvendes i 
mørke omgivelser. De virker stadig helt nor¬ 
malt. Man har formodet (mere end en gang), 
at noget i smag med en laser-stråle var blevet 
rettet mod Johnson fra en længere afstand, 
og ikke at det, som før antaget, var noget 
lysende, der direkte »bevægede sig« den 
mellemliggende afstand på ca. 2 V 2 km. Men 
man må huske på, at laserstrålen er mono- 
chromatisk (ensfarvet), Hvilket ikke stemmer 
overens med Johnson’s beskrivelse af noget 
»hvidt«. — Fysiker i optik Bruce Maccabee 
udtaler, at det eneste tilfælde, hvor laser-lys 
opfattes som hvidt, er, hvis 3 laser-stråler, 
der danner hovedfarverne, bliver blandet. Den 
endelige konstatering med hensyn til varme¬ 
påvirkning vil imidlertid først fremkomme ved 
en test af bilens vindspejl. 


Det splintrede vindspejl 

IUR foranledigede, at en vindspejls-ekspert, 
Meridan French, fra Ford Motor Companys 
glasafdeling, med fly tog op til Warren for at 
inspicere brudmønstrene. Hans konklusion 
var følgende: 

1) Alle brud af interesse i denne sag var pla¬ 
ceret på vindspejlet udfor førerpladsen. Der 
fandtes dog ét mærke fra et projektils strejf¬ 
skud i passager-siden, som Johnson kunne 
fortælle havde været der før UFO-episoden 
fandt sted. 

2) Der var 4 tydelige og adskilte brud-områ¬ 
der. Det ene fandtes på den indvendige 
overflade af det inderste glas-lag, og de øv¬ 
rige 3 på den udvendige overflade af det 
ydre glas-lag. På grund af at alle 4 områder 
var lokaliseret forskelligt på vindspejlet kon¬ 
kluderede man, at de repræsenterede 4 for¬ 
skellige hændelsesforløb. Af brudmønstrene 
fremgår det imidlertid, at tiden imellem i 
hvert fald de 3 hændelsesforløb var yderst 
kort, antagelig af størrelsesordenen få milli¬ 
sekunder. 

3) Der var intet hul direkte gennem vind¬ 
spejlet noget sted, og ingen revner i poly- 
vinyl-butyl-indlægget. 

4) Karakteren af samtlige brud på glasset så 
mere ud til at være et resultat af en mekanisk 
påvirkning end af en varmepåvirkning. Der 

var i virkeligheden intet tegn på nogen usæd¬ 
vanlig ophedning (forf. fremhævelse), hver¬ 
ken i almindelighed eller stedsbestemt. PVB- 
indlægget i auto-vindspejlsglas kan udvise 
bobler ved temperaturer så lave som 120 
grader Celsius. Der blev ikke fundet nogen 
vinyl-bobler. Den udsatte gummi-tætnings¬ 
liste ved bilens sidevindue viste også kun al¬ 
mindelig forringelse på grund af alder og 
ikke tegn på beskadigelse ved varmepåvirk¬ 
ning. 

5) Ingen af de 4 brud-områder var taget hver 
for sig usædvanlige, og de kunne alle gøres 
efter ad kunstig vej. Dog er de som samlet 
gruppe vanskelige at forklare, og dette vil 
senere blive taget op til diskussion i de¬ 
taljer. 

French udformede to kalker af vindspejlets 
brudfelter, der er gengivet her. Med hensyn 
til vindspejlets laminerede glas-vinyl-glas- 
konstruktion viser den øverste tegning kun 
den ødelæggelse, som er sket på yderfladen. 
Den nederste viser revnerne på den indre 
glasflade. Begge tegningerne er blevet ud¬ 
ført som værende betragtet fra vognens 
yderside. French fortsatte: »Baseret på ret¬ 
ningen af revne-forløbet, som er vist ved 
pile på tegningen, samt områderne, fra 
hvilke bruddene udgår, og de mønstre af for¬ 
skellige revner der krydser hinanden, så be¬ 
dømmer jeg rækkefølgen af hændelserne 
som følger: 

1) Det første brud er sket på den indvendige 
flade, og med bruddets udgangspunkt på den 
indre overflade. Typen af bruddet tyder på et 
stød på den ydre side af vindspejlet, nøjag¬ 
tig ud for brudstedet. Anslags-objektet har 
antagelig ikke været en sten eller af metallisk 
art, fordi der ikke var nogen synlig ødelæg¬ 
gelse på den ydre overflade på anslags¬ 
stedet. Jeg vil bedømme anslags-objektet 
til at være af et meget fast materiale, og 
måske også hårdt, med en masse/hastighed 
tilstrækkelig til at kunne frembringe et rela¬ 
tivt højt (10.000 til 12.000 psi) lokaliseret 
tryk. Af eksempler på objekt-typer kunne 
nævnes lige fra en basebold eller golfkugle 
til en hammer med gummihoved. Et sådant 
uheld kunne også være forårsaget af et 
slag med en fast knyttet hånd. 


Ved beskadigelse af lamineret glas som 
beskrevet her er det ikke usædvanligt, at 
glasfladen på den modsatte side af anslags¬ 
fladen beskadiges, hvorimod selve anslags¬ 
fladen ikke bliver det. Glas-brud udspringer 
som regel altid fra en defekt, eller et punkt 
fra en tidligere beskadigelse, og det hænder 
ofte, at den modstående overflade af det 
ramte område er den svageste i det ramte om¬ 
råde. 

2) Det andet brud der skete var på den ydre 
glas-overflade, på et punkt omtrent 2,2 cm 
under det førstes udgangspunkt. Bruddet er 
horisontalt, og danner en slags tangent mel¬ 
lem to cirkulære brudmønstre, det ene oven¬ 
over det andet. Brud, der udgår fra den ud¬ 
vendige overflade fra et relativt lavt niveau, 
og udøver et tryk, kan have adskillige år¬ 
sager: 

• Lokal belastning eller stød indvendig fra. 
Dette synes utænkeligt på grund af den 
ringe afstand, der er mellem glasset og 
den polstrede kant ved udgangspunktet. 

• Direkte tryk fra vognens indre, der ville 
bøje vindspejlet udad. 

• Et negativt tryk fra vognens yderside 
der ville udløse samme effekt. 

• En afgrænset indadgående bøjning af 
glasset ved et slag fra et relativt lille ob¬ 
jekt (for det første bruds vedkommende) 
ville have forårsaget et tryk med afvigen¬ 
de bøjning på den udvendige overflade i 
området omkring det andet brud. 

Dette er det mest sandsynlige i betragt¬ 
ning af det cirkulære brudmønster oven¬ 
over brudområde nr. 2. 


4) Det fjerde bruds udgangspunkt befandt 
sig ligeledes på vindspejlets yderside, ca. 14 


3) Det tredie brud udgår også på den ydre 
overflade, omtrent 2Vz cm under brud nr. 2. 
I dette tilfælde er glasset specielt knust i et 
lille groft cirkulært område, som om det er 
blevet ramt af et meget hårdt objekt, som 
dog ikke havde tilstrækkelig kraft til at forår¬ 
sage yderligere brud på glassets modsatte 
inderside. Der var ingen synlige rester af 
anslags-objektet i det knuste glasområde, 
selv ved et omhyggeligt gennemsyn og en 
forstørrelse på op til 20 gange. 

cm ovenover anslagspunkt nr. 2. Dette er 
også et brud med afbøjede linier i horisontal 
retning, men som kan formodes at være et 
sekundært brud, som har fulgt udgangs¬ 
punktet fra et tidligere brud. 

5) Der er også blandt de 4 vigtigste brud en 
samling af meget fine brud på adskillige tom¬ 
mers længde, og hovedsagelig med lodrette 
linier der peger mod passager-siden. Disse 
sidste krakeleringer findes alle på ydersiden, 
og jeg antager det for at være et fuldstæn¬ 
digt sekundært brud-system, som er et 
resultat af mulige udløbere eller brud fra det 
allerede knuste vindspejl, og opstået ved 
kørsel med vognen efter at den egentlige 
hændelse fandt sted. 

Selv efter flere dages spekulationer over 
brudmønstrene og den tilsyneladende række¬ 
følge af bruddene, har jeg stadig ingen for¬ 
klaring på, hvad der synes at være indre og 
ydre kræfter, der har været udøvet næsten 
fuldstændig samtidig. Jeg kan kun gentage 
min fjerde konklusion, at alle brud er forår¬ 
saget af en mekanisk kraft af ukendt oprin¬ 
delse.« 

Bøjede antenner og ituslåede 
lygteglas 

Adskillige ingeniører under ledelse af Roland 
Wardell fra Honeywell’s materiale-test-labo- 
ratorium i Minneapolis foretog undersøgelser 
af de to bøjede antenner, de opsamlede 
glasstumper og dele fra den knuste forlygte, 
samt den gennemhullede plastic-linse på for¬ 
siden af en af lygterne på bilens tag. 


Visuel undersøgelse 

Ingeniørerne undersøgte overfladen af den 
65 grader bøjede antenne på biltaget med et 
stereo-mikroskop af fabrikat Bausch and 
Lomb. Fra deres rapport erfarede vi, at »af¬ 
lejringer af insekt-rester og emner fra vejba¬ 
nen dækkede den forreste overflade, mens der 
var en bemærkelsesværdig renere overflade 
lige omkring bøjningsstedet. Bøjningen var 
sket jævnt, uden revnedannelser i metallet, 
hverken på ydersiden af bøjnings-stedet eller 
andre steder. Der forelå ingen synlige an¬ 
slagsmærker fra sammenstød med nogen 
form for »emner« (undtagen insekter). På den 
lille kugle i antennens top fandtes to mær¬ 
ker fra afskrabning af maling, som kan for¬ 
modes at være fremkommet ved at køre gen¬ 
nem en garagedør, uden at højden for fri pas¬ 
sage var tilstrækkelig. Pletterne fra malingen 
var blå og hvide.« 

For antennen, der var monteret på bagage¬ 
rums-klappen viste undersøgelsen samme 
resultat som for antennen på biltaget. Om¬ 
rådet ved bøjningen var også her renere og 
mere fri for insektrester. I Honeywell-rappor- 
ten konstateredes, at »insektresterne øjen¬ 
synlig er »skallet« af ved bøjningen af anten¬ 
nen. Den lille kugle i antennens top var usæd¬ 
vanlig blank og fri for insektrester, med und¬ 
tagelse af kuglens underste del. Denne an¬ 
tenne viste heller ikke nogen tegn på øde¬ 
læggelse, og havde et jævnt bøjningssted. 
Ved en sammenligning med antennen og de 
fotos der blev taget umiddelbart efter uheldet 
ser det ud til, at antennen er blevet rettet no¬ 
get ud, sandsynligvis med håndkraft.« 

De glasstumper, som stammede fra for* 
lygten, og blev opsamlet på vejen, viste 
»sprøde brud, typiske for glas der går itu 
ved en kollision med flyvende partikler.« En 
del insektrester dækkede også dette glas¬ 
materiale. 

Derefter undersøgte Honeywell’s ingeniø¬ 
rer det gennembrudte røde plastic-filter fra 
projektøren på taget af bilen. »I modsætning til 
den ituslåede forlygte var denne projektør ikke 
voldsomt splintret. Den røde linse havde et 
hul, hvis gennembrud var typisk for en kol¬ 
lision med en partikel. Hullet var aflangt og 
ca. 17V 2 mm i længden og ca. 6,3 mm bred 
i den ene ende, og ca. 12 mm i den anden. 
De brudte kanter viste et sprødt, ujævnt 
brud. Den røde linse havde tilsvarende insekt¬ 
rester som de andre dele.« 



Spektral-analyse af evt. fremmedlegemer 
»Reflektor-delen af projektøren var knust, og 
en brudkant fremviste en brunlig aflejring, 
som så ud til at befinde sig på anslagsstedet. 
Denne aflejring havde en »udflydende« karak¬ 
ter, som er karakteristisk for et stof, der 
rammes af en partikel, der støver eller knu¬ 
ses ved sammenstødet. En kvalitativ ana¬ 
lyse af denne aflejring viser, at den må være 
af mineralsk natur, indeholdende Silicon, alu¬ 
minium, jern og calcium. Dette er ret typisk 
for klippemateriale.« 

Radioaktivitet 

»Hensigten med disse prøver var at finde 
eventuel restkoncentration af radioaktivitet 


eller sekundær stråling fra materiale, der 
havde været udsat for høj strålingsgrad. 

Alle fem forelagte emner blev afprøvet med 
et Nuclear Chicago prøve-instrument. Den 
ene prøve gjaldt måling af en eventuel fore¬ 
komst af Alfa-stråling, den anden vedrørte 
Beta- og Gamma-stråling. 

En tredje strålingstest blev foretaget på 
glasset fra forlygten. Denne prøve var til¬ 
strækkelig lille til at den kunne anbringes i 
Nuclear Chicago scintillations-tælleren.. Ved 
alle disse prøver forekom der kun den nor¬ 
male baggrunds-stråling, og ingen usæd¬ 
vanlig forekomst af radioaktivitet blev kon¬ 
stateret.« 

Husk tillige på, at politiets afdeling selv an¬ 
vendte et måleinstrument, den dag uheldet 
skete. lUR’s Allan Hendry anvendte også 
sit eget instrument på vognen dagen efter 
hændelsen. Resultatet blev altså: ingen ud¬ 
slag af betydning, selv da situationen var 
ny. 

Magnetisk test 

Honeywell foretog målinger på de to anten¬ 
ner og tillige på en ubøjet kontrolantenne af 
en nogenlunde lignende konstruktion. Ved 
brugen af et Walker flux-meter (model MF 3 A) 
med en afsøgningsspole på 6 cm/2 og med 
100 viklinger blev det gennemsnitlige resultat 
for de tre afprøvninger som følger: 

Bag-antennen: .09 Ørsted 

Tag-antennen: .07 Ørsted 
Reserve-antennen: .38 Ørsted 
»Den tilbageværende målte magnetisme er 
ikke usædvanlig. Den højere aflæsning for 
reserve-antennens vedkommende kan være 
forårsaget af, at der er tale om forskellige 
metaller og udsættelse for forskellig magne¬ 
tisk påvirkning.« 

Hårdhedsprøve 

To typer af Wilson hårdheds-måleapparater 
(en Superficial Rockwell, 15 N og en Tukon 
mikro hårdheds-måler) blev anvendt på de bø¬ 
jede antenner. Formålet var »at afgøre, orn 
metallet havde været ude for en eller anden 
målelig varmepåvirkning, samt at fastsætte 
den omtrentlige »hærdning«, for at bestem¬ 
me den kraft der bøjede antennerne. På grund 

af den lille diameter prøve-emnerne havde, 
samt på grund af, at det bøjede område var 
det mest betydningsfulde sted, så blev kun 
top-antennen afprøvet. Denne del havde en 
større diameter ved det punkt der havde 
særlig interesse, og gjorde Rockwell hård¬ 
heds-testen gennemførlig, men ikke særlig 
nøjagtig. Måleaflæsningerne er vist på teg¬ 
ningen, alle i Rockwell 15N. 



Aflæsningerne afslører ingen blødgøring af 
metallet. Materialet kan sammenlignes med 
fjeder-stål. Vi prøvede uden held at foretage 
hårdhedsmålinger ved selve bøjnings-områ¬ 
det med mikro-hårdheds-måleinstrumentet. 
De fejl, der opstod ved en sådan måling på 
en buet og ru overflade, var for store til, at 
man kunne konkludere noget. En nøjagtig 
test ville kræve en afskåret og poleret prøve 
af metallet«. 

Honeywell’s konklusion 

Roland Wardell konkluderer sin rapport så¬ 
ledes: »Det er åbenbart, at den involverede 
bil er kollideret med flere separate partikler. 
Fra analysen af aflejringen på den ituslåede 
taglygte-reflektor erfarede man, at de var af 
mineralsk natur og at de mest sandsynligt 
var sten, som muligvis stammede fra vejba¬ 
nens kant. Mærker fra anslag er særlig tyde¬ 
lige mod vognens motorhjelm, på vindspejlet 
og på taglygten. Alle brud på glas og fordyb¬ 
ningen i motorhjelmen bærer tegn på at 
stamme fra sammenstød med emner, der er 
kommet farende gennem luften. Jeg er ikke 
klar over, hvordan »stenene« er blevet flyven¬ 
de. Et hvilket som helst hurtigt fartøj, der be¬ 
væger sig nær jordoverfladen, ville forment¬ 
lig smide sten i vejret. 


Antennerne blev ikke bøjet ved at de blev 
ramt af sten. Der var ingen mærker fra sam¬ 
menstød af nogen slags observeret på anten¬ 
nerne. Heller ikke varmepåvirkning synes at 
være årsag til bøjningen. 

Jeg forfølger to muligheder for grunden 
til bøjningen: 

1) Et vindstød med høj hastighed »lagt oven 
i« luftbevægelsen over den hurtigtkørende 
vogn. Vi ved fra foreløbige beregninger, og 
fra metals egenskaber, at en kraft på få kilos 
ensartet påvirkning mod antennerne kunne 
forårsage en bøjning af disse. Denne kraft må 
sammenlægges med kraften fra luftstrøm¬ 
men på 100 km i timen ovenover bilen ... Af 
fænomener, der ville være i stand til at bevir¬ 
ke en sådan bøjning, kan nævnes: elektrisk 
kraft, flydende kraft (luft), og naturligvis 
»håndkraft« ... 

2) Den anden mulighed, som er betydelig 
vanskeligere at undersøge, angår ekektro- 
statisk kraft (eller lignende), som kunne have 
forårsaget hele serien af hændelser«. 

Radardækningen 

Som vi nævnte i de sidste omtaler af sagen 
afslørede vore forespørgsler hos radar-kon¬ 
troller i området intet »ukendt« (det er yderst 
sjældent det sker i praksis), eller flyveulykker. 
På grund af den lave højde begivenheden 
fandt sted i, og en mangel på kendskab til 
lyskildens bane efter »kollisionen«, kunne 
man heller ikke egentlig forvente nogen radar¬ 
observation. Dog har IUR bestilt en computer¬ 
udskrift fra området, der viser alle radar¬ 
målingerne der er gengivet fra det nævnte 
område, både sammenfaldende (code-signal) 
og ikke-sammenfaldende (»ubehandlede« 
mål). Hvis man antager at et fly — eller en an¬ 
den genstand, der er stor nok til at tilbage¬ 
kaste radar signaler — opnåede en så stor 
højde at den kunne registrere på udskriftet, 
ville det også blive det, så det var værd at 
forsøge en sådan kontrol. Uheldigvis er ud¬ 
skriftet helt blottet for registrerede genstan¬ 
de i hele Marshall-området i tidspunktet fra 
omkring kl. 01.30 (10 minutter før kollisionen) 
og indtil kl. 02.30. — FAA oplyste, at vejret 
må have været meget stabilt, siden udskriftet 
helt var blottet for »falske« mål. Det blev dog 
oplyst, at et kommercielt fly overfløj arealet 

omkring kl. 12.45 AM fra sydlig retning, 
men i de tidlige morgentimer er der sædvan¬ 
ligvis roligt i dette område. Dette udskrift er 
det fjerde, som IUR har bestilt hos FAA i 
henhold til loven om offentlighed i forvalt¬ 
ningen, og det kostede 130 dollars. 


Fotografering fra luften 

Alan Cibuzar fra A. W. Research i Brainerd, 
Minnesota foretog en undersøgelse fra luften 
af den pågældende strækning af hovedvejen. 
Ved brug af infrarød fotografering udfører 
A. W. Research rutinemæssigt sådanne un¬ 
dersøgelser i landbrugs-øjemed: Variationer 
i vegetationens indhold af »Klorofyl-a« viser 
sig f. eks. som en rød skygge på fotogra- 
foet. Ved et gennemsyn af Cibuzar’s diaposi¬ 
tiver på lUR’s kontor forekom der en stærk 
clorofyl-tilbagekastning langs med grøfte-ve- 
getationen, på begge sider af vejen. Cibuzar 
fortalte Hynek og Hendry, at han på basis af 
sine erfaringer var meget imponeret af den 
styrke, den fotografiske forstærkning gav. 
Et detaljeret studium af undersøgelsen viste 
imidlertid, at forøgelsen ikke er så begræn¬ 
set til den kendte flyvebane, som man først 
mente. For det første viste fotografierne 
ikke den grøfte-vegetation syd for de træer, 
hvor UFOet ifølge Johnson’s vurdering først 
var set svævende. For det andet, selv om 
klorofylreflektionen faktisk i det væsentlige 
ophører adskillige hundrede fod på den an¬ 
den side af det sted hvor Johnson’s bil stop¬ 
pede op, så fortsætter den, og vedvarer lige 
til det sted, hvor hovedvejen og landevejen 
skærer hinanden. Ydermere er forstærknin¬ 
gen konstant i denne regions østlige grøft, 
og uden afbrydelse. Hvis effekten hænger 
sammen med UFOets hurtige flugt, hvad har 
så foranlediget den varige forøgelse af kloro¬ 
fyl fra proto-klorofyl? 

Professor Herbert Jonas fra Botanisk Af¬ 
deling ved universitetet i Minnesota tvivler 
på, at en kortvarig bestråling fra et kraftigt 
lys kunne være årsagen. Hvis en kraftig 
ionisering af luften nær jorden (som under 
tordenvejr) var til stede, så kunne kvælstof- 
iltning til salpetersurt salt stimulere planter¬ 
nes vækst i overensstemmelse hermed. Da 
ét luft-foto tilsyneladende viser, at en af- 

vanding fra markerne har næret væksten i 
grøften vil det dog være vanskeligt at sam¬ 
menkæde tilstedeværelsen af næringsstof¬ 
fer udelukkende med UFO-aktiviteten. 

Forsinkede ure 

Hvad kan imidlertid påvirke et ur med meka¬ 
nisk optræk, samt et elektrisk drevet instru- 
mentbrædt-ur på nøjagtig samme måde? — 
Da begge ure nu viser normal tid, vil den 
vanskeligste mekanisme at påvirke naturlig¬ 
vis være optræk-urets. En iøjnefaldende og 
afprøvningsmulig måde at benytte ville være 
at udsætte dem for et ødelæggende magne¬ 
tisk felt, især da uret ikke var antimagnetisk. 
Der blev sendt et transportabelt magneto¬ 
meter til sheriffens afdeling, så man kunne 
se, om der var noget tegn på, at udsættelse 
for et sådant felt var bibeholdt i vognens 
karosseri. Da alle vogne har Jordens magne¬ 
tiske felt, som de har fået ved plade-udstans¬ 
ningen på fabrikken, så målte man desuden 
på en patruljevogn af samme type (Ford 
LTD 1977) ved den samme test. Nu havde 
Johnson’s vogn ca. 2 år tidligere været ude 
for et uheld, hvor forenden af vognen pløjede 
ind i en jordbunke. Chassis-rammen blev 
ødelagt, og vindspejlet (det originale) blev 
splintret. En sådan læsion kan have ændret 
magnetfeltet i vognen, så derfor blev den 
magnetiske test af vognen begrænset til en 
søgen efter alvorligt forøgede feltstyrker i 
forhold til sammenlignings-vognen. Figuren 
her viser, at der ikke var nogen betydnings¬ 
fuld afvigelse. 


Bil (set ovenfra) 

Andre betragtninger 

Prøver af maling 

Ford’s vindspejls-ekspert var forberedt på at 
tage prøver af maling fra to modsatte sider af 
vognen til en kvantitativ analyse på fabrik¬ 
kens laboratorier i Dearborn, Michigan. Da al 
synlig ødelæggelse hovedsagelig befandt 
sig på førerens side af vognen, spekulerede 
man på, om der kunne være en målelig for¬ 
skel i overflade-pigmentet i forhold til den til¬ 
syneladende upåvirkede passager-side. En 
sådan prøve ville nødvendiggøre en udskæ¬ 
ring af plader fra vognens sider, men byens 
embedsmænd havde bestemt, at der ikke 
måtte finde nogen »destruktiv« prøve sted, 
idet undersøgelserne endnu officielt var uaf¬ 
sluttede. 

Honeywell måtte af samme grund afstå 
fra — i studie-øjemed — at afskære tværsnit 
af antenne-pisken. Men AlanCibuzartog nog¬ 
le ultra-violette fotos af vognens karosseri. 
Disse afslørede ikke nogen uoverensstem¬ 
melser mellem den ene side og den anden. 
Interessant nok, så afslørede dette foto et 
brud i speedometrets klare plastic-rude. Brud- 
det var ikke synligt med det blotte øje. 

Jord-prøver 

IUR legede med tanken om at tage en jord¬ 
prøve fra det uregelmæssigt formede areal 
der var uden plantevækst, og som blev nævnt 
i nr. 3, sammen med kontrolprøver. Pletten 
var interessant, fordi den lå ca. 18 meter væk 
fra det nøjagtige sted, hvor Johnson’s vogn 

kom til at stå, og ifølge Cibuzar’s undersø¬ 
gelse fra luften fandtes der ingen andre 
pletter af samme karakter i hele området. 
Før dette kunne gøres blev marken imidler¬ 
tid pløjet grundigt. Men man fandt aldrig en 
sammenhæng mellem dette kendetegn og 
nogen vidne-erklæringer, og man mistænkte 
det alligevel også for blot at være et helt 
uvedkommende overgødet areal. 

Bulen 

Meridan French fra Ford undersøgte bulen 
på bilens motorhjelm, under hensyn til at det 
mentes at have sammenhæng med det, der 
havde ramt vindspejlet. French rapporterede: 

»Det ser ud til, at et eller andet »fladkantet« 
objekt på ca. 1,3 cm i diameter har udøvet et 
kraftigt slag mod motorhjelmen på buleste¬ 



det, og objektet er derefter blevet slynget op 
mod vindspejlet. Det kan tilmed have været 
årsag til anslaget mod vindspejlet«. — I en 
telefonsamtale funderede French på, om et 
eller andet havde placeret sin fulde vægt på 
det begrænsede område, som havde den cir¬ 
kulære form. Hvis denne vægt var vippet 
over i retning af vindspejlet, så forklarer det 
måske hvorfor bulen (skønt den er flad) er 
lidt dybere over mod vindspejlet. 


Johnson’s nuværende helbreds¬ 
tilstand 

Val Johnson har nu været tilbage i sit ar¬ 
bejde i nogen tid og er fortsat ved godt hel¬ 
bred, dog med nogle undtagelser der fortje¬ 
ner omtale: 

Under et af de regelmæssige rutine-efter¬ 
syn hos sin tandlæge, Dr. Andrew Riley, 
den 19. september, fik Johnson at vide, at 
hans tand-bro var knækket, og da han sidst 
fik tænderne efterset, fire dage før ulykken, 
var broen hel. 

• Johnson havde en kort periode med ho¬ 
vedpiner, der startede ca. 3 uger efter 
ulykken. Disse anfald har dog ikke gen¬ 
taget sig siden. 

• Han havde også midlertidigt en gevækst 
på indersiden af det ene øjenlåg. Da han 
besøgte den samme øjenlæge i Grand 
Forks ved et rutinebesøg den 17. okto¬ 
ber, blev han erklæret fuldstændig rask. 

En af de fremgangsmåder, der oftest fore¬ 
slås i et sådant tilfælde, er hypnotisk gen¬ 
kaldelse af de manglende fyrretyve minutter. 
— Fremgangsmåden foreslås for ofte! — 
endog før Allan Hendry ankom til Warren, 
dagen efter begivenheden, var den plagede 
Johnson’s bysbørn allerede i gang med at 
forsikre ham om, at han skulle lade sig hyp¬ 
notisere for at se om han var blevet »taget 
om bord i et rumskib for at blive anvendt til 
avls-formål. Andre insisterede på, at en poly- 
graf-test (»løgnedetektor-prøve«) var lige, 
hvad han burde underkaste sig! Hvor er det 
dog let for lægfolk at foreskrive omstridte 
og utilstrækkeligt undersøgte metoder! Men 
Johnson’s personlige reaktion på sådanne 
forslag er klar og fast: han ønsker ikke at bli¬ 
ve gjort til en forlystelse, der kan tilfreds¬ 
stille andre menneskers »sygelige nysgerrig¬ 
hed«. Da han har sine foresattes tillid, føler 
han ikke nogen forpligtelse til at »bevise« sin 
oplevelse over for andre — et standpunkt 
som ifølge lUR’s mening giver hans trovær¬ 
dighed yderligere vægt. 

Konklusion 

Hvad mener Johnson som ene-vidne til be¬ 
givenheden, at der kan være hændt for ham? 
»Det er altsammen meget svært for mig at 

afgøre« sagde Johnson til pressen. »Som 
politiofficer arbejder jeg med logik, sandhed 
og kendsgerninger. I dette tilfælde repræ¬ 
senterer kendsgerningerne ikke nødvendig¬ 
vis en logisk forklaring. Det gør mig en smule 
bange.« 

Alle tre enkeltpersoner, der havde med 
Johnson’s øjenskade at gøre, kom til denne 
ene og samme konklusion: Ingen naturlig 
lyskilde, f. eks. landingslyset på et fly, kunne 
have forårsaget de involverede (problemer 
og) symptomer. — Ford’s ekspert mente til¬ 
syneladende, at både materiale fra vejbanen, 
og en udefra kommende kraft, begge kunne 
være årsag til brudmønstret i vindspejlet. 
Honeywell godkendte teorien om vejmateria¬ 
let, men tilføjede, at det ikke kan have været 
sten, som har bøjet antennerne. Både Ford 


og Honeywell gik ind for, at der her har væ¬ 
ret tale om en mekanisk kraftpåvirkning, og 
ikke varme. Manglen af mærker på anten¬ 
nerne fra sammenstødet udelukker, at øde¬ 
læggelsen kunne være foranlediget af f. eks. 
en nær-kollision med et fly. — Roland War- 
dell foreslår, at en mulig årsag til bøjnin¬ 
gerne af antennerne kunne være et vindstød 
af stor styrke, suppleret med vindhastig¬ 
heden på 100 km i timen ovenover vognen. 
Men hvorledes kunne så antennen foran i 
højre side undgå ødelæggelse? — En anden 
mulighed, der er fremsat af Honeywell-inge- 
niøren, er, at elektrostatiske kræfter har 
forårsaget hele serien af hændelser. 

International UFO Reporter, nov. 1979. 

Oversætter: E. Bøtter-Jensen. 


Boganmeldelser 


Akakor-krøniken 

af Karl Brugger 
IGAP-forlaget, 1980 
189 sider, ill. 

Kr. 89 r 

Bogen, der er pænt illustreret med såvel far¬ 
ve- som sort/hvide billeder, er oversat fra tysk 
og bygger i det væsentlige på oplysninger 
fra en nulevende indianer og efterkommer af 
en meget gammel indianerstamme i Syd¬ 
amerika: Ugha Mongulalaerne. 

I Akakor-krønikens forord er der allerede 
fra starten lagt op til, at denne krønike skal 
tages alvorligt. — Det er nemlig en usædvan¬ 
lig historie om ældgamle indianerkulturer i 
Peru og Brasilien, der besad en for os i dag, 
uforståelig viden om mange ting. Denne vi¬ 
den skulle de have fået fra et folk (guderne) 
der kom ned fra himlen. Disse »guder« hjalp 
indianerne ud af mørket og lærte dem mange 
praktiske ting, bl. a. at bygge kæmpemæs¬ 
sige underjordiske byer og gange, der på en 
besynderlig måde altid er oplyst af en ube¬ 
stemmelig lyskilde. 


Alt dette skete, ifølge bogen, forca. 13.000 
år siden, og da disse guder også var ret 
forudseende, valgte de »kun« at blive her på 
Jorden i ca. 2.500 år, så drog de atter bort, 
kun 13 år før Jordens underganq, nemliq år 
10.468 f.Kr. 

De underjordiske huler/byer hjalp dog indi¬ 
anerne gennem denne katastrofe, men de 
måtte senere slås med alskens fjender på 
jordoverfladen. Hvordan disse fjender over¬ 
levede katastrofen, fortæller bogen ikke om. 
Bogen beretter i stedet en hel del om de 
»hvide barbarers« (spaniernes) ankomst til 
Sydamerika. — Indianerne troede, at det var 
gudernes tilbagekomst, men blev hurtigt 
klogere, da spanierne begyndte at slagte løs 
på dem. — I 1941 forsøgte indianerne som en 
sidste desperat udvej at alliere sig med Hitler, 
der sendte 2.000 soldater til hjælp i kampen 
mod de »hvide barbarer«!? — Tyskerne vend¬ 
te aldrig hjem igen til deres fædreland, men 
hvor er de så blevet af? 

I det hele taget må det nok siges, at hvis 
læseren af denne bog ikke i forvejen er forud¬ 
indtaget i denne form for litteratur, så vil han 
nok, efter at have læst bogen, sidde tilbage 
med en del ubesvarede spørgsmål. — Én ting 
får læseren dog klar besked om, nemlig at 
den næste store katastrofe (Jordens under¬ 
gang) indtræffer år 1981 e.Kr., altså til næste 

år. Om denne oplysning skulle være et salgs¬ 
argument, ved jeg ikke, men i hvert fald: 
hvis De er interesseret, så skynd Dem at læse 
bogen inden det er for sent! 

Frank Lerbæk 


Astronomiens Verden 

Jaqueline & Simon Mitton 
Politikens Forlag 1980 
96 sider, rigt illustreret, 
mange farvebilleder. 

Pris: 128 kr. 

Politikens forlag har med denne bog brudt 
med hidtidig praksis; fra de kendte opslags¬ 
værker i lommeformat er man her gået over 
til en mere traditionel form. Formatet er 
26 x 26 cm. 

Bogen er en udmærket introduktion til 
astronomien beregnet vel især for unge 
læsere. De fleste emner også indenfor den 
moderne astronomi er behandlet, og alle 
emnerne har fået tildelt hver to sider. I man¬ 


ge tilfælde udfyldes det meste af pladsen af 
velvalgte og pæne tegninger og fotografier, 
så tekstmængden er ikke overvældende — 
og det må absolut regnes for en fordel i en 
bog som denne. 

Behandlingen af emnerne er ret traditionel, 
sproget er let, undertiden endda ret blom¬ 
strende, og teksten indeholder ret så mange 
oplysninger. Bag i bogen findes et kort¬ 
fattet stikordsregister, men man savner 
henvisninger til anden litteratur for den in- 
teressrede. Tryk og indbinding er den sæd¬ 
vanlige gode fra dette forlag. Oversættelsen 
er god med få forståelsesmæssige fejl, men 
der er enkelte trykfejl. 

Savner De en gaveidé til konfirmation eller 
jul, så notér Dem denne bog, eller køb den 
for Deres egen fornøjelse! 

OJK 


Simon Mitton i færd med at observere Solen 
med et mindre teleskop, ved den eneste me¬ 
tode, som er ufarlig. Billedet af Solen pro¬ 
jiceres ned på et stykke karton. III. fra bogen. 

LIVSTIDEVANDET 

— det underbevidstes biologi 


Ovenstående er titlen på en bog af forfatteren Lyall Watson (også forfatter til 
»På grænsen til døden«), der udkom i Danmark sidste år. Bogen beskæftiger sig 
med menneskets underbevidsthed. I bogen findes et længere afsnit om ufo¬ 
fænomenerne, som vi her bringer uforkortet... Per Andersen. 


... Der er andre arketyper, hvis eksistens ikke 
så nemt lader sig udforske. De lurer i det om¬ 
råde, Jung betegnede som det kollektivt 
ubevidste, og jeg går ud fra, at hans ind¬ 
følte indsigt i dem og i det sandsynligvis 
kom tæt på sandheden. Det er muligt på 
grundlag af dem at udlægge visse normale 
menneskelige adfærdsmønstre og visse psy¬ 
kologiske afvigelser; en dag bliver det måske 
muligt at skaffe bevis for deres selvstændige 
virkelighed, men indtil videre befinder de sig 
i et område, der ikke er åbent for diskus¬ 
sion, og kan hverken bevises gennem eks¬ 
perimentereller modbevises ad logisk vej. 

Der er dog ét fænomen, som lader til at 
være en indgroet del af denne mystiske zone, 
og som man allerede har nok materiale om 
til at kunne foretage i hvert fald en foreløbig 
analyse. Jeg hentyder til den vedholdende og 
åbenbart evige tro på, at vi har haft og stadig 
får besøg fra luftrummet af størrelser fra 
legendariske lande, fremmede virkeligheder 
eller andre verdener. 

Litteraturen herom er omfattende og for 
det meste forudindtaget. Jeg finder det van¬ 
skeligt at læse den for en stor dels vedkom¬ 
mende, men det er umuligt at ignorere den. 
Jung følte sig foranlediget til at tage stilling 
til den og satte som sædvanlig fingeren på 
det ømme punkt. I 1954 skrev han en artikel 
i et schweizisk ugeblad og udtrykte sig her 
skeptisk, »selv om jeg med behørig respekt 
omtalte et temmelig stort antal luftfarts¬ 
specialister, som alvorligt tror på UFOernes 
eksistens«. Da denne artikel blev opdaget af 
verdenspressen, spredtes hurtigt den nyhed, 


at JUNG troede på flyvende tallerkener. Han 
fremsendte omgående en skrivelse, der gav 
et sandt billede af hans opfattelse, men den 
blev fuldstændig overset. Derfor udgav han 
i 1958 en fyldigere redegørelse med et forord, 
hvori han skrev: »Da pressens adfærd er en 
slags gallupundersøgelse af verdensopinio¬ 
nen, må jeg drage den slutning, at nyheder, 
som bekræfter eksistensen af UFOer, er vel¬ 
komne, og at skepsis åbenbart er uønsket. . . 
over hele verden er der en tendens til at tro på 
dem og et ønske om, at de skal eksistere.«3oo 
Det er der stadig, og helt bortset fra spørgs¬ 
målet om deres virkelighed ville det være 
interessant at få at vide hvorfor. 

Af ufologiens morads hæver sig en enkelt 
klar og ren røst, som tilhører den franske 
astrofysiker Jacgues Vallée. Han definerer 
området som en beskæftigelse med »myten 
om kontakt mellem menneskeheden og en 
intelligent race, udstyret med tilsyneladende 
overnaturlige evner«.555 Han gør opmærksom 
på, at vores nuværende forvirring på ingen 
måde er særlig enestående. »Uanset hvor 
stærk den øjeblikkelige tro på tallerkner fra 
det ydre rum er, kan den ikke være stær¬ 
kere end den keltiske tro på alfer og trolde, 
den middelalderlige tro på nisser eller fryg¬ 
ten for dæmoner, satyrer og fauner i alle 
kristne lande i de første århundreder af vor 
æra.« Der er tilsyneladende store ligheder 
mellem de størrelser, der beskrives som pi¬ 
loter i UFOerne, og elverfolket, troldene og 
sylfiderne i middelalderen. Vallée fremhæver 
for sammenligningens skyld les fadets, små 
behårede eller lådne sorte mænd, der skulle 

have boet i huler i egnen omkring Poitou i 
Frankrig, og som helt indtil midten af det 19. 
årh. lavede numre med rædselsslagne kvin¬ 
der. Området er i dag frit for fadets, men 
det er et af de steder i Europa, hvor man 
ser flest UFOer. I det nordlige Mexico findes 
nogle lignende én meter høje, lådne, sorte 
humanoider, der kendes på egnen som ikals. 

I flere århundreder har disse »luftens ånder« 
overfaldet folk på landevejene, men nu til 
dags gør de det ved hjælp af raketter, der er 
spændt fast på ryggen af dem. 

Det er ikke udtryk for respektløshed, hver¬ 
ken over for UFOer eller trolde, når jeg sam¬ 
menligner dem på denne måde, men jeg må 
være enig med Vallée i, at »det er lige om¬ 
sonst at søge efter en mening eller et formål 
med de flyvende tallerkner, som det var at 
forstå troldene, hvis man begår den fejltagel¬ 
se at forveksle det tilsyneladende med det 
virkelige«. Det er ikke ensbetydende med, at 
de, som har oplevet noget af dette, nødven¬ 
digvis var ofre for en hysterisk vrangfore¬ 
stilling, men det er interessant, at de frem¬ 
mede gæster ofte ligner mekaniske robotter 
eller uhyrer fra science-fictionfilm, når de 
opdages i USA; i Sydamerika er de typisk 
ondskabsfulde og hidsige efter at komme i 
slagsmål; i Frankrig derimod »opfører de sig 
som fornuftige cartesianske og fredselsken¬ 
de turister«. 555 

Det er ikke til at komme uden om den 
slutning, at der i det mindste er en stærk 
psykisk komponent i fænomenet. Og man 
kan heller ikke undgå den sideløbende be¬ 
tragtning, at flertallet af UFO-entusiaster be¬ 
kender sig til en fysisk forklaring og somme 
tider gør sig de utroligste anstrengelser for 
at forklejne eller undertrykke beretninger, der 
får oplevelsen af en flyvende genstand til at 
virke alt for fantastisk eller bizar. Det er let 
at forstå deres frygt for, at eksotiske øjen¬ 
vidneskildringer skal forringe deres mulig¬ 
heder for at. give deres undersøgelser et 
solidt videnskabeligt grundlag. Denne be¬ 
kymring er sikkert velbegrundet, men det er 
fornuftigt at holde sig denne foretrukne 
nøgternhed for øje, når man analyserer beret¬ 
ningerne, for den kan ofte tilsløre de mere 
fantasiprægede og arketypiske sider af op¬ 
levelsen af UFOer. 

Der er dog al mulig grund til at interessere 


LYALL WATSON 


Livstidevandet 



Forsiden af bogen » Livstidevandet« af 
Lyall Watson. 


sig hge så meget for den tilsyneladende fy¬ 
siske virkelighed i mange af synerne. Jeg har 
allerede nævnt, at de fleste — og måske 
alle — syner og genfærd kan spores tilbage 
til et eller andet sted i nervesystemet, men 
det gælder ikke UFOer. Nogle af dem kan re¬ 
gistreres på radar, nogle efterlader sig spor 
i emulsionen på film, og en enkelt lader til 
at have foretaget to angreb på den etiopiske 
landsby Saladare i 1970, hvorved den vælte¬ 
de huse omkuld, rev træer op med rode, 
smeltede bliktage ned til uigenkendelige 
klumper af metal og asfalten på en vej i nær¬ 
heden til en flydende grød. 522 Rapporter om 
egentlige landinger underbygges ofte af af- 
svedet, undertiden radioaktiv jord, af cirkel¬ 
runde, udfladede pletter på græsmarker eller 

SUFOIs EDB/ 
TEKNISKE FOND 

4.000 kr. fra målet 

Ja, nu er vi godt på vej mod målet på kr. 
20.000. Vi mangler kun at indsamle 
knap 4.000,- kr. Men derfor er der ingen 
grund til at læne sig tilbage i sofaen! 
For at SUFOI kan overleve disse gene¬ 
relt stramme økonomiske tider, er det 
yderst nødvendigt med en indsats, fra 
bladets læsere. Både en aktiv indsats i 
form af at hjælpe med at uddele pjecer, 
opsætte plakater og fortælle venner og 
bekendte om vores arbejde, men også 
i form af en økonomisk støtte. Det er 
denne økonomiske støtte, der giver os 
rygraden til den tekniske forskning. 
Derfor vil jeg gerne opfordre alle til at 
hjælpe os ved en kontant indbetaling til 
girokontoen. Benyt chancen, når du al¬ 
ligevel fornyr dit abonnement og bestil¬ 
ler materialer til at »runde beløbet op« 
til fordel for fondet. 

Ethvert beløb — stort eller småt — er en 
stor hjælp for os i vores forsøg på at 
skabe en saglig, teknisk ufo-forskning 
i Danmark. 

Vil du hjælpe os med at nå vores mål på 
kr. 20.000, ? 

Beløb bedes indbetalt på giro 911 77 25. 
Talonen bedes mærket »EDB/Teknisk 
Fond«. 

Alle, der indbetaler et beløb til fondet, 
vil modtage et lille duplikat med titlen 
»Dansk UFO-forskning i firserne«. 

Til fondet er indkommet 

total pr. 15/11 80: kr. 16.131,63 

Med venlig hilsen 
Per Andersen, Næstformand. 


i dyrkede afgrøder og af store fordybninger 
i jorden. Ved mindst én lejlighed har metal¬ 
rester fra en landingsplads i ørkenen i New 
Mexico ved en nøjere analyse vist sig at væ¬ 
re en usædvanlig legering.503 

Dette er ikke stedet til en udtømmende 
gennemgang af ufologien, men en kort over¬ 
sigt over kendsgerningerne kan være nok så 
oplysende. Der er kun ringe ensartethed. 
UFOer er formet som skiver, kugler, cylindre, 
cigarer, håndvægte, ovaler, æg, diamanter, 
kegler, faldskærme, toppe, svampe og ham¬ 
burgers; de forekommer enkeltvis eller i grup¬ 
per. De varierer i størrelse fra nogle få centi¬ 
meter til over halvanden kilometers længde; 
de bevæger sig hurtigt eller langsomt, med 
eller uden bugtninger, vridninger, siksakken 
eller pludselige kursændringer. De kan være 
glatte, noprede, skinnende, matte, farvede i 
alle regnbuens farver; nogle er udrustet 
med landingsudstyr, hjul, trefode, døre og 
vinduer. De kan være fuldstændig lydløse 
eller summe, hvisle, hvæse, klapre, hvine, 
fløjte, pibe, pulse, brumme, vibrere, knage, 
brage, brøle eller eksplodere tordnende. De 
sætter forbrændingsmotorer i stå, skaber 
forstyrrelser i radio- og fjernsynsmodtagere, 
chokerer, brænder og lammer mennesker og 
får dem til at miste bevidstheden — eller 
det modsatte, sådan som det nu arter sig. De 
kan kort sagt være hvad som helst for hvem 
som helst.30 1 

Siden 1946 er der åbenbart sket en stig¬ 
ning i både interessen for og antallet af til¬ 
synekomster. Der er oprettet undersøgelses¬ 
grupper over hele verden, som indsamler lo¬ 
kale oplysninger, og disse er nu blevet sam¬ 
menholdt og analyseret på forsk, måder.554 
Aime Michel i Frankrig har fundet grupperin¬ 
ger i observationerne, som kan danne møn¬ 
stre med lige linjer, stjerneformer og geo¬ 
dætiske storcirkler.374 Bruce Cathie i New 
Zealand forbinder dem i et matematisk git¬ 
ter, hvis koordinater er baseret på det harmo¬ 
niske samspil mellem tyngdekraften, jordens 
masse og lysets hastighed. 102 Jacgues og 
Janine Vallée har søgt efter mønstre i tids¬ 
dimensionen og har opdaget nogle cykliske 
variationer, der tilsyneladende svarer til pla¬ 
neternes bevægelser og Jordens årstider.557 
Ivan Sanderson ser som god biolog en betyd¬ 
ning i adfærden hos de observerede gen- 

stande. 474 Allen Hynek i USA koncentrerer sig 
om forskellige observationsmåder og nær¬ 
kontakter oplevet af »mindst to personer af 
beviselig mental kompetence«. 275 Gordon 
Creighton i England er mere interesseret i 
direkte kontakter og i karakteren af de på¬ 
stående besøgende. 115 Uanset deres metode el¬ 
ler emneområde har alle disse undersøgelser 
haft en temmelig begrænset succes. Man 
kan finde mønstre i den geografiske, hi¬ 
storiske, meteorologiske, etnologiske, ana¬ 
tomiske og køns- og aldersmæssige bag¬ 
grund hos både genstandene og dem, som 
ser dem; tilfældigheder alene kan ikke for¬ 
klare dem. Alle undersøgelserne er tanke¬ 
vækkende, men ingen af dem rummer af¬ 
gørende konklusioner. 

Da jeg selv er biolog, var det særlig in¬ 
teressant for mig at opdage, at vi ikke er 
den eneste art, der udsættes for oplevelsen. 
Hunde lader til at være bedst til at opdage 
UFOer og bryder sig meget lidt om dem. 
Nogle gøer, nogle hyler, nogle fråder og 
nogle kryber sammen af rædsel, når der er 
en genstand i nærheden. Alle disse reaktio¬ 
ner indfinder sig, før de tilstedeværende 
mennesker har bemærket noget usædvan¬ 
ligt. Måske er det en høj lyd i et højt tone¬ 
leje, der opskræmmer dem, måske er det 
mikrobølger, men sandsynligvis er fænome¬ 
net lige så varieret for dem, som det er for os. 
Der er mange andre dyrearter, som er lige 
så uentusiastiske. Katte hvæser og spytter, 
får bisser, heste stejler, køer lægger sig ned, 
og fugle holder ganske enkelt op med at 
synge. De fleste reaktioner er forbigående, 
men nogle få holder sig. Køer har igennem 
flere dage nægtet at lade sig genne ind i en 
fold, oven over hvilken man havde set en 
svævende UFO; i et enkelt tilfælde fik blot 
et snus til en nylig landingsplads en hund til 
at styrte hylende af sted. 15 

På det tidspunkt Jung skrev sin artikel, 
havde han ikke adgang til dette righoldige 
kvantitative materiale. Han konkluderede ik¬ 
ke desto mindre, »at vi har at gøre med et 
tilsyneladende fysisk fænomen, der på den 
ene side udmærker sig ved sine hyppige fore¬ 
komster og på den anden ved sin fremmed¬ 
artede, ukendte og højst modstridende ka¬ 
rakter«. Han slog fast, at det foreliggende 
materiale kunne underbygge to hypoteser. 


Flying Saucers 

A MODERN MYTH OF 
THINGS SEEN IN THE SKIES 

THANSIATEO BY «. F. C. HULi. 

’JUMG 


OLUNGtM scmts PftiNCtTQN O&J S3.S5 

Den omtalte bog af C. G. Jung: Flying Saucers 
— A Modern Myth of T hings seen in the Ski es. 


»I det første tilfælde danner en objektivt 
virkelig og fysisk proces grundlag for en 
ledsagende myte; i det andet tilfælde skaber 
en arketype det dertil hørende syn.«300 Det kan 
næppe overraske nogen, at han selv foretrak 
den sidste mulighed. 

Jung kaldte rapporterne om UFOer »varia¬ 
tioner over et visionært rygte« og sammen¬ 
lignede dem med de kollektive syner, kors¬ 
farerne oplevede under belejringen af Jeru¬ 
salem, soldaterne ved Mons under første 
verdenskrig og de troende i Portugal, der 
var kommet for at se Jomfruen ved Fatima. 
»Hvis det er et eksempel på psykologisk 
projektion,« ræsonnerede han, »må der være 
en psykisk årsag til det. Man kan ikke regne 

»Der er kun ringe ensartethed. UFOer er for¬ 
met som skiver, kugler, cylindre, cigarer, 
håndvægte, ovaler, æg, diamanter, kegler, 
faldskærme, toppe, svampe og hamburgers «. 


med, at noget, der som UFO-legenden fore¬ 
kommer over hele verden, kun skulle være 
tilfældigt og helt uden betydning.« Det gjor¬ 
de et særligt indtryk på ham, at så mange af 
vidnerne ikke havde forventet at se noget, 
ikke havde nogen forudgående tro på UFOer 
og i almindelighed var kendt for deres sunde 
dømmekraft og kritiske indstilling. »Netop 
i disse tilfælde,« bemærkede han trium¬ 
ferende, »må det ubevidste gribe til særlig 
drastiske midler for at gøre sit indhold be¬ 
kendt. Dette sker på den livagtigste måde ved 
projektion, hvorved dets indhold overføres på 
et objekt, som derpå gengiver, hvad der 
hidtil havde ligget skjult i underbevidsthe¬ 
den.«^ 

Han hævdede videre, at når så mange 
mennesker kan tage del i en kollektiv op¬ 
levelse, er det, fordi »en politisk, social, 
filosofisk og religiøs konflikt af hidtil ukendt 
omfang har spaltet vor tids bevidsthed«. 
Jung mente, at spændinger af denne art 
skabte et potentiel, der ofte gav sig udslag 
i manifestationer af energi. Han havde gode 
personlige holdepunkter for en sådan anta¬ 
gelse, for i 1909, da han havde en uoverens¬ 
stemmelse med Freud, lød der pludselig et 
højlydt brag fra en bogreol ved siden af 
dem; Jung havde haft en indre vished om 
denne hændelse, og da han sagde: »Jeg er 
sikker på, der vil lyde endnu et brag om et 
øjeblik!«, indfandt endnu en lignende eksplo¬ 
sion sig straks efterdi 

Fortsættes i næste nr. 


Kurser 

for 

rapportoptagere 

Nu afholdes der en række weekend-kur¬ 
ser for rapportoptagere lancfet over. Dis¬ 
se kurser, som har været under planlæg¬ 
ning længe, vil omfatte en lang række 
af de problemer og emner, som man kan 
komme ud for i den situation, hvor man 
skal optage en ufo-rapport. Kurserne vil 
være baseret på foredrag, gruppedis¬ 
kussion og øvelser. 

Weekend-kurserne afholdes i: 

Fredericia Bibliotek, Fredericia 

24.-25. januar 1981. 

Viby Bibliotek, Århus 

31. januar -1. februar 1981. 

Lyngby Storcenter, Lyngby 

7.-8. februar 1981. 

Vestsjælland (sted endnu ikke fastlagt) 

14.-15. februar 1981. 

Kursus-gebyret er kr. 110,- pr. person for 
hele weekenden (lørdag/søndag). Geby¬ 
ret dækker ikke logi og fortæring, men 
er incl. udlevering af kursus-materiale. 

Arrangør er en gruppe fra Skandinavisk 
UFO Information, men kurserne er tvær¬ 
organisatoriske og åbne for medlemmer 
fra alle organisationer. — Er du inter¬ 
esseret, henvend dig da uforpligtende 
til Per Andersen, Jernaldervej 249 A, 2.th., 
8210 Århus V, og få et detaljeret pro¬ 
gram. Her kan man også ansøge om hel 
eller delvis fritagelse for kursus-gebyr. 

Julegaver... 


HER ER DE HELT RIGTIGE JULEKORT ... 

Motivet på postkortene er »Det Overvældende Lys« — en kunstners gengivelse af 

en ufo-oplevelse (se illustrationen). 
Kortene er med det kvalitetsmæssige 
tryk og den gode papirkvalitet særde¬ 
les velegnede til at bruge som jule¬ 
postkort. Også velegnede til at lægge 
ved gaver. Kortene er dobbelte og le¬ 
veres med kuverter. Pakke med 5 stk. 
kort incl. kuverter. 

Ovenstående motiv leveres også som original grafik i formatet 18 x 21,5 cm. 
BEGRÆNSET OPLAG. Pris. 



Af andre materialer kan vi tilbyde: 

Synspunkter — Tre UFO-artikler. Om UFOer og kuglelyn, rapportmaterialet og UFO- 
observatører. 60 sider, il I. BEMÆRK STÆRKT NEDSAT PRIS 


Per Andersen: Projekt UFODATA — Et System til Elektronisk Databehandling af 
UFO/IFO Rapporter. Rapport om Projekt UFODATA, databehandlingen af rapporter¬ 
ne og det internationale samarbejde på dette område. III.Medlemspris 

Ribera/Farriols: UFOs i Fokus. Stærkt omdiskuterede observationer i Spanien — 
udløber af UMMO-sagen. 182 sider, ill. NÆR UDSOLGT. Gammel bogladepris 
kr. 46,50. Vi sælger den for. v . 

Hans Voigt: UFO-Detektorer. Velskrevet rapport om brugen af ufo-detektorer. 
Uundværlig for enhver med interesse for dette område. 38 sider og illu¬ 
streret . Medlemspris 


UFO-emblem. Et elegant og diskret emblem i fornem guldsmedekvalitet. 26 mm 

bredt — med nål eller broche. Medlemspris 

UFO-bånd nr. 1. Kassettebånd med ca. 50 min. spilletid. En lang række UFO-beret- 
ninger. Medlemspris 

UFO-bånd nr. 2. Kassettebånd med ca. 55 min. spilletid. Hør politibetjent Mårups 
egen beretning om hans berømte observation! Udtalelser fra kendte danskere 
m.m. Medlemspris 


Klodernes kamp. Kassettebånd med det originale radiohørespil af Orson Welles ef¬ 


ter roman af H. G. Wells (engelsk-sproget). Medlemspris 

Ældre årgange af UFO-NYT 

Årgang 1972, 252 sider. Pris kun 

Årgang 1973, nr. 3, 4, 5 og 6. Pris kun 

Årgang 1974. 

Årgang 1975, nr. 3, 4, 5 og 6. Pris kun 

Årgang 1976, nr. 2, 3, 4, 5 og 6. Pris kun 

Årgang 1977, 264 sider.STÆRKT NEDSAT PRIS 

Årgang 1978, 268 sider.STÆRKT NEDSAT PRIS 

Årgang 1979, 268 sider. .Pris kun 


kr. 12,00 
kr. 50,00 


kr. 14,80 


kr. 7,50 


kr. 34,50 


kr. 15,00 

kr. 26,50 
kr. 25,65 


kr. 25,65 

kr. 25,00 

kr. 25,00 
kr. 30,00 
Udsolgt 
kr. 35,00 
kr. 45,00 
kr. 45,00 
kr. 45,00 
kr. 65,00 


Bestilling sker lettest ved indbetaling af beløbet + kr. 5,00 (ekspedition/porto) til giro 9 11 77 25, 
SUFOI, Postbox 6, 2820 Gentofte. Skriv venligst på modtagerdelen, hvad der bestilles. 

Læs i 

næste nummer 
af UFO-NYT: 

»Projekt Starlights« 

foreløbige resultat: 

6 filmsoptagelser 
afUFOer! 

Dansk nærobservation: 

En ung mand bliver blændet og 
paralyseret af et kraftigt lys! 

20 år med UFO-sagen: 

En ufolog fortæller. 

UFOer 

fotograferet i Kina. 

